text: KRALENDIJK – Djabièrnè Pasadia Villa Antonia a organisá un aktividat relashoná ku temporada di Pasku di nase mentu di Niño Hesus. Un kantidat di persona tabata presente i nan invitado spesial tabata Papa Pasku. Papa Pasku manera semper ku bon kurason semper tin regalo pa tur hende. El a entrega regalo pa tur presente i tabata laga kada persona bisa un deseo di felis dianan di fiesta momentu e entrega nan un regalo. Algun persona pa promé bes tabata presente na e aktividat i nan a menshoná ku e ambiente ta hopi dushi na Pasa Dia Villa Antonia. E diferente deseonan tabata bisa ku nan ta deseá tur hende un felis Pasku i bon kambio di aña. Riba potrèt entre otro algun miembronan di e bestür di Pasadia Villa Antonia i invitadonan.


c: text/html

text: Diadomingo atardi a drenta informe di un accidente unda un auto a dal un palo di lus y a bandona e sitio na Monserat, mesora a dirigi un patruya na e sitio. Na yegada di e patruya a bin compronde cu aki ta trata di un Suzuki Swift cu a bay dal un palo di lus y a core bay for di e sitio. Como cu e auto no por a sigui core a kita e nummerplaat y a bay cu esaki Un otro persona cu a yega na e sitio a ser deteni como sospechoso den e auto. Polis a pidi e vehiculo di transporte pa e sospechoso deteni. Polis a confisca e vehiculo pasobra e tabata tin evidencia fresco di otro accidentenan. Polis di trafico a ser envolvi pa investiga tur detayes.

robotstxt: allowed

filter: keep


text:
Den un forma di sorpresa Minister Romero a duna reconocimiento na un trahado ehemplar di Santa Rosa, esta señor Cornelio ‘Esy’ Dirksz.
Sr. Dirksz ta un ‘tuinbouwmedewerker’ for di april 2005, na Santa Rosa. Minister a comprende cu su persona ta un trahado ehemplar cu ta cumpli cabalmente cu su trabou y t’ey tur dia na pia di trabou, cu animo pa traha.
Durante aña 2017 ‘Esy’ no a bay ‘AO’ ni un dia. P’esey, y conforme cu maneho di DRH (Departamento pa Recurso Humano) su persona ta ricibi dos dia liber. Un prestacion pa aplaudi.
Minister Romero a yama Esy danki pa su compromiso y a dune un plakaat y un regalo.


text:
Atami aki, cu por bati riba mi pecho y bisa; “Mi a logra, mi a sobresali”! Pero warda, ban spula bek poco patras, y ban bek den tempo y realisa kiko ta e orguyo, e logro y pakiko e sobresaliencia. No ban lubida cu tin un comienso, y manera semper, cada comienso tin su fin. Tur loke cu ta resta entre nan ta Tempo. Kiko ta su balor, kiko e ta spera dibo y kiko tur bo por dune? Bo ta wak e como un inversion, algo pa spaar y sperabo dia di asuncion? Of bo ta alsa bo bos y bisa, mi Tempo ta dimi y mi ta pasa mane mi ta sinti ta bon? Ab initio pa In fine nos ta wordo comanda, practicamente dicta pa laga sa kiko ta wordo spera di nos. Y si bo ta tribi di habri bo boca, nan ta corta bo hala. No ta keda otro excusa mas pa kibra, ni pa desinspira of demotiva. Y loke mas ta herida, ta e desilusion cu un lo sinti, despues di traga cierto engaño cu pa un dia, bo lo bin realisa, .
“Mi si ta tira e prome piedra, pa demostra cu ami si tin e curashi pa pone e prome paso y sigi padilanti”.
Tempo, si tempo, ta dicidi hopi cos. Bida ta wordo dividi den diferente segmento y cada uno ta contene y exploita un contexto. E prome lapso cu ta dura diez anja ta bo prome y ultimo añanan di bo inocencia. For di eynan ningun lesado di carta por bisabo otro, como cu tur cos ta den bo man. E lapso aki cu ta dura te cu bo diesocho pa bintiun aña y ta sera e di dos decada di bo excistencia, pero te ainda, kiko ta bo logro? E tercer lapso ta pasa manera un trein y si bo no ta abordo, ta paso bo a lubida bo caarchi of nunca no a cumpre. Di eynan, bo Tempo ta bira sinonimo di Destino, pa bo haya algo di tira culpa y acusa. Bida di berdad ta un regaldo y bo tin di probecha di dje cada momento, pero con conciente bo ta? Cuanto tentacion bo por wanta, prome bo duna di gana? Un dia bo tin di cay, kizas no duro, pero bo lo cay.
“Mi no tin cunes ta ken ta para mi dilanti. Mi no kier ta egoista, pero mi Spirito ta mi sole guia”.
Ad astra per aspera, gran parti ta e realidad. Nos tur ta posei uno y nos tur kier alcanse. E caminda por ta yena cu claridad y bo no mester guia of e caminda ta scur y abo mester dune bo lus. Pa algun e lo bin duro y loke ta desampara, ta ora nan pone un fin, y si no ta pa cabuya, ta a base di un estupidez. Pero ken pa culpa? Riba ken por mustra dede?
Y atrobe pa algun e lo bin como e perfecto soño cu si nan no kinipi nan mes, nan no sa cu nan ta bibando su realidad. Pero e ora, ken pa agradeci? Riba ken pa pensa? Un Croes, un Ecuri? Kizas cu tempo nos lo realisa aunke hopi biaha lo ta mucho laat. E ta bula, e ta costoso y si bo warda, e ta pasa bay lagabo.
Y atami ki, te ainda ta batiendo riba mi pecho y cu grito awo bisando; “Te ainda mi ta logrando y cielo ta e limite”. Y asina e lo continua … lapso tras di lapso …
“Mi ta sintimi bieu y mi kier sosega, pero ken mi tin, pa pega soño den su brasa”.
Autor: A. Figaroa ©


text:
WILLEMSTAD — Federashon di vòlibòl Kòrsou ta partisipá ku ayera nochi 21:00 pm su dos selekshonnan di junior tantu maskulino komo femenino lo biaha via Trinidad & Tobago pa Georgetown, Barbados kaminda nan lo mester bai kompetí den e di “10th Caribbean Zonal Volleyball Junior Championship”, ku ta un kompetensia pa hungadónan den e kategoria di U-21.
E torneo aki ta wòrdu tene kada dos aña, inisialmente e torneo mester a tuma lugá den luna di yüli. Enbista ku Barbados tabatin difikultat pa por a organisá esaki den luna di yüli a akordá ku lo schuif e torneo pa mas den kabamentu di aña.
E kompetensia manera ariba menshoná ta tuma lugá na Georgetown , Barbados i ta programa pa inisiá dia 6 di Dezèmber i lo dura te ku 14 di dezèmber 2015. E partidonan lo wòrdu hunga den Wildey Gymnasium Garfield Sobers Sports Complex na Wildey, St. Micheal.
E delegashon lo hospeda na Sunbay Hotel, Maxwell Coast Road, Christ Church.
E selekshon maskulino den e último torneo na 2013 a terminá na di 2 lugá tras di e selekshon di Martinique.
E paisnan ku lo kompetí ta den maskulino ta : US Virgin Island, Guadaloupe, Aruba, Barbados, Trinidad and Tobago, Martinique, Haiti i Kòrsou.
Den e sekshon femenino: Martinique, US Virgin Island, Barbados, Trinidad and Tobago, Haiti i Kòrsou.
E delegashon ku a biaha ayera nochi ta konsistí di:
Selekshon femenino:
Pharayne Martina, Maxime Jamaloodin, Sharneska Esclodina, Giany Hooi, Milangela Maduro, Dangela Maduro, Anais Conradus, Marviany Godfried, Djureeny Peternella, Natiouska Geerman, Sha- Ony Obispa.
Head coach: Arthwin Luis
Ass. Coach: Roselyn Mariana
Selekshon maskulino:
Xavern Ellis, Earlyson Martha, Davenson Prosper, Brayton Kleinmoedig, Gedeon Bentura, Marlison Kleinmoedig, Shuruendy Valeriano, Gidonis Eisden, Jonathan Jacobus, Ravner Schoop, Bertwin Luis.
Head Coach: Maverick Alexander
Lider di delegashon: Edsel Cominencia
Arbitronan: Eckersly Servanie, Urly Cornelia.
Federashon di vòlibòl Kòrsou ta deseá e selekshonnan tur klase di éksito den nan kompromisonan na Barbados.


text:
Recientemente Gobierno a anuncia cu nan a tuma e decision pa pospone introduccion di BTW na 2023. Na mes momento a keda anuncia cu lo bay aumenta BBO cu 1% of 1,5%, cual ta necesario pa genera e entradanan necesario pa por sigui maneha y inverti den nos pais, mehora nos situacion financiero y logra e recuperacion cu tanto nos tur ta anhela.
Intencion di Gobierno, y conforme Landspakket, introduccion di BTW lo mester a tuma lugar entrante 1 di januari 2023. For di presentacion ricibi den Parlamento for di Minister Xiomara Maduro y e comision di experto, por keda conclui cu BTW lo ta un sistema fiscal mas agil y husto. Door di su introduccion y e reforma fiscal den su totalidad lo pone e base necesario pa haci esaki posibel y na mes momento genera entrada (fiscal) sostenibel. E comision a traha hopi duro y e plan den su totalidad ta cla pa ehecucion. Lastimamente desaroyonan mundial y preocupacionnan di gremionan pa loke ta trata su implementacion y su impacto a conduci cu Gobierno a dicidi pa pospone e fecha di introduccion stipula.
Mi ta haya e decision pa pospone e BTW uno responsabel mirando loke e calculonan ta indica encuanto e efecto inflatorio di su introduccion. Segun Gobierno e efecto inflatorio di e aumento di 1% di BBO lo ta mucho mas abou cu esun di introduccion di BTW. Gobierno ta indica cu BTW su efecto inflatorio ta casi 4 of 5 biaha mas halto cu aumento di BBO.
Mirando e situacion ya caba na e momenton aki a consecuencia di e pandemia y e guera na Ukrania mi no ta haya prudente pa añadi e efecto inflatorio extra cu e BTW lo ocasiona. Como Parlamentario mi ta di opinion cu na e momentonan aki ta hopi importante pa proteha nos hendenan mas cu por y tene cuenta cu e impacto di cualkier decision riba nan cartera. Cu e decision aki Gobierno por scapa pueblo di mas inflacion y preveni cu costo di bida ta aumenta mucho mas ainda.
No obstante tur preocupacion mi ta contento cu prijs di gasoline a cuminsa baha y tambe di mira cu Gobierno ta trahando pa baha prijs di awa y coriente bek cu recientemente a subi temporalmente. Pasobra e aumento di costo di bida door di desaroyonan mundial a consecuencia di e pandemia y e guera na Ukrania tin sigur hopi di nos preocupa. Tur producto y comestibel nan prijs a aumenta y pesey mes mi ta haya bon cu Gobierno a cuminsa entre otro papia cu supermercadonan pa sondea e posibilidad pa baha prijs (reduci nan margen di ganashi).
Cosnan berdad ta dificil na e momentonan aki pero como Parlamentario mi ta optimista cu pronto cos lo bira mihor. Trahando hunto, den dialogo y bon comunicacion y poniendo e ser humano central na tur momento pronto nos lo pone Aruba bek riba pia.


text:
Como gradicimento na prensa local riba nan dia, Aruba Marriott Resort & Casino a host miembronan di prensa local cu un 5-course dinner experience & wine pairing event.
Palm Beach: Diabierna ultimo prensa di Aruba a cera conoci y experiencia un 5-course dinner prepara pa e Complex Executive Chef di Aruba Marriott Resort, Chef Andrés E. Dávila. Un Around the World Chef’s table experience. E evento special aki a tuma lugar den La Vista Restaurant.
Na yegada e miembronan di prensa a wordo calurosamente ricibi pa e executive staff di Mariott. E invitadonan a ricibi un welcome drink unico cu tabata contene juice di Tamarijn.
Despues a inicia e experiencia unico “An round the world Chef’s Table”, riba e mesa cada miembro di prensa a ricibi un passport cu ta splica cada cuminda y cu e biña cu lo wordo sirbi. E dinner experience a cuminsa cu un macuto di pannan special cu ta procedente di Italia, Alemania y Armenia. E pannan a wordo sirbi cu Romesco, infused butter y stracciatella. E biña cu a wordo sirbi ta pas cu e sabor di e pannan aki.
E General Manager di Marriot tabata presente y despues di a yama e miembronan di prensa bon bini, a introduci e chef Andrés E. Dávila, cu ta procedente di Ecuador.
Chef Dávila cada biaha cu un cuminda wordo sirbi tabata splica e origen di e cuminda y tambe di e ingredientenan unico y hopi special cu e cuminda tabata contene.
E biñanan special cu tabata wordo sirbi cu cada course, a haci tur e 5 course nan aki unico. “An round the world Chef’s Table” sigur di nos parti e tabata un experiencia hopi unico y sigur nos di arubanative ta gradici Aruba Marriott Resort pa e dinning experience aki.M
E staff & personal di Aruba Marriott tabata hopi amabel y atento, e 5 course dinner cu su sabornan unico, e biñanan tremendo, cu tabata pas cu cada course y sin lubida e musica, un dama Dj, cu su musica sigur tabata e toke pa e ambiente y e dinning experience por tabata completo.


text:
Diasabra awor den Marriott Grand Ballroom 10 candidata ta competi pa e corona di Miss Youth Aruba 2018. Esaki ta e segundo edicion di e certamen y segun e presidente di Miss Teen Aruba Foundation, Robin Croes, cu henter e anochi lo ta espectacular. Cada segmento lo ta algo unico riba su mes, sinembargo loke ta bay capta sigur mas atencion ta e opening cu e “angel wings”, pero tambe e segmento unda tur candidata lo subi stage cu un cancer ‘survivor’ di Mary Joan Foundation.
Tur aña ta dedica e certamen na un fundacion y e aña aki a toca Mary Joan Foundation, cual pa un aña largo nan lo traha cu nan pa yuda cu fundraising y otro proyectonan mas. E participantenan na e eleccion di Miss Youth Aruba 2018 tabatin un anochi di ‘kennismaking’ cu e cancer ‘survivors’ na e centro di MJF, unda tur a cera conoci cu e Señora asigna na nan. Y di eynan a cera un amistad unda tur candidata a traha di cerca cu nan y lo fungi como e voz di e Señoranan aki. “E tabata hopi great pa mira e candidatanan aki bay riba diferente ‘date’ cu nan cancer ‘survivor’ y nan por a conoce otro mas di cerca”, segun Robin Croes di Miss Teen Aruba Foundation.
E huradonan tin e tarea pa scoge e candidata cu lo ta un digno representante pa e hubentud di Aruba. Diasabra awor ta elegi Miss Youth Aruba 2018 hunto cu su finalistanan, esta 1st, 2nd, 3rd y 4th R-up y tambe Miss Youth Model. En total lo tin 22 diferente premio, entre otro; Elegancia, Best Body y Best Smile. E organisacion tin diferente certamen internacional cu por laga e representante di Aruba bay concursa, pero probablemente e ganadora lo bay Miss Teen Earth. E actual Miss Youth Aruba, Shanty Kanhai, lo baha corona pa su sucesora, y lo continua cu su preparacion pa bay representa Aruba na Ecuador den e magno certamen di Miss Teen Earth International. Nos ta desea hopi exito na tur e candidatanan y tambe na Miss Teen Aruba Foundation.
Fotografo: Suhaila Alders


text:
Killy Killy Band
Seri di Herensia Kultural
E banda yamá ‘Killy Killy Band’ a kuminsá originalmente na aña 1959. Niun di e miembronan di banda di awor no tabata integrante di e banda e tempu ei. Mr. Walton “Lord Gene” Schmidt ta e úniko miembro ku ta tokando for di 1963. E tempu ei nan tabata yama ‘string band’ (banda di muzik di kuèrdè). E tempu ei e banda tabata konsistí di seis (6) miembro.
Den pasado e atrakshon mas importante di ‘string band’ tabata e instrumènt ku nan mes a traha, yamá “Barhoe” . Ta un tubu, e ròl ku sobra ora kaba bende tur tela di paña. Tabata usa e “barhoe” akí pa produsí un zonido di ‘baho’ i pa tene ritmo. E tokadó di “barhoe” tabata supla den e tubu largu akí i e tabata pèrkurá pa tur otro instrumènt keda mantené e ritmo eksakto.
E tempu ei tabata kustumber tambe ku e banda ta kana toka riba kaya na e isla. Prinsipalmente den tempu di Pasku nan tabata pasa duna serenada, dal nan beter i dibertí.
Si nan no kana toka, nan ta pasa bispu di Pasku anochi 12 or kas pa kas, lanta famianan fo’i soño ku muzik alegre, i kòrda nan ku ta Pasku. Melodianan popular manera “Today, today is Christmas “, i “Arise and open the door” tabata dos di e piesanan di Pasku mas gustá, i te ainda ta kanta nan mas ku tur otro. E banda e ora ei ta risibí plaka, bòter di ròm i kos dushi spesial di Pasku, pa nan keda toka i kanta te mainta. Finalmente e banda a haña e nòmber di “Hippy Boyz” debí na e manera alegre ku semper nan tabata pasa rònt toka i e manera ku hasiendo prèt nan tabata trese muzik i hopi biaha hasi bishita na barnan na e isla.
Segun e banda tabata gana mas i mas popularidat, nan a habri ala i ademas di toka pa e poblashon lokal so, nan tabata toka tambe pa turista. Pronto nan a bira konosí internashonalmente. Na diferente okashon nan a representá Sint Eustatius, espesialmente ora tabata trata di eventonan kultural i históriko. ‘Hippy Boyz” a biaha bai presentá te Hulanda i nan a bishita ku frekuensia tambe islanan di besindario manera Saba, Kòrsou i St. Maarten.
Awendia nòmber di e banda ta “Killy Killy Band”. Killy Killy ta un para na e isla Sint Eustatius. E ta produsí un zonido melodioso ku ta kapta i tene atenshon di e habitantenan. Pa tal motibu ta kompará Killy Killy Band ku e paranan, debí na e zonidonan melodioso i muzik trankilisante.
Aktualmente e banda ta konsistí di shete (7) tokadó: sinku (5) maskulino i dos (2) femenino. Nan nòmber ta: Walton Schmidt, George Duinkerk, Eric Demming, Charles Duinkerk, Cyril Marsdin, Loraine Arnaud i Carla Duinkerk. Tur, eksepto Walton Schmidt, ta hende nobo den e banda. Pa gran parti e instrumentnan a keda meskos, ku eksepshon di e “barhoe”. A kambia esei pa “Djembé”, un drùm típiko. Tokamentu di “barhoe” ta pidi un hende fuerte ku ta disponé di hopi rosea pa por sigui ku e suplamentu ei. E instrumènt a disparsé pa falta di supladó.
E otro instrumèntnan importante tambe di Killy Killy Band ta ‘kuatro’ (un guitara di kuater kuèrdè, banyo-tenor, banyo- ukelele, raspu, maraka i ‘box guitar’ (un guitara trahá ku kaha di sigá). Resientemente ta usa tambe ‘fife’ (un instrumènt di supla ku parse ‘piccolo’ un poko) i ‘steelpan’.
“Killy Killy Band” ta keda e ikono kultural di e isla. Tantu gobièrnu komo empresanan ta hasi uso di e grupo tradishonal akí. Ora ta posibel ta pidi e banda pa bai representá e isla den eksterior na vários evento kultural, manera na St. Croix, Kòrsou i otro islanan. E banda a trese kasèt i cd riba merkado, i tantu hende lokal komo bishitantenan parse nunka no ta kansa di tende nan. Den tempu di Pasku ta pidi e banda pa tur dia toka kantika di Pasku di antaño i mantené nan bibu. Ku frekuensia ta invitá e banda pa toka durante konsierto di Pasku i fiesta komo e divershon musikal mas importante. E banda ta toka un variedat di piesa manera ‘quembe’ (un baile ku parse salsa) , merengue, wals, calipso, jazz, bolero, reggae, soul, gospel i muzik di Pasku. “Killy Killy” Band ta amenisá tambe fiesta di kasamentu, happy hours, nan ta toka na misa, i asta na entiero.
Na aña 2004 e banda a biaha bai Hulanda pa representá Sint Eustatius na selebrashon di sinkuenta aña di eksistensia di Statüt di Reino. Nan a risibí invitashon tambe pa grabashon di e programa Sürnam pa televishon ku ta tantu popular “Rayman is laat”.
Ku tempu e miembronan di Killy Killy band tambe a bira bieu. Nan tin e preokupashon ku maske ta parse ku e generashon nobo ta gosa di e muzik, tòg nan no ta mustra sufisiente interes pa e arte di toka muzik di kuèrdè. Hopi miembro tin miedu ku e muzik lo muri bai.
Via programa di lès ta hasiendo esfuerso awor pa introdusí serka e studiantenan e instrumèntnan básiko di muzik di kuèrdè.
E banda ta spera tambe ku dunando workshop na skolnan básiko i na diferente evento patrosiná pa Departamento di Kultura na e isla, mas hende lo bai ta interesá i disidí e ora ei di bai forma parti di e banda i asina mantené kultura di e muzik tradishonal bibu!
Teksto i Portret: Carla Duinkerk


text: Ta bay ta di tres aña cu Fundacion Parke Arikok lo bay tene e competencia di fotografia pa e comunidad por captura e bunitesa di naturalesa, dia 8 di juni a cuminsa cu e competencia y e final lo ta 31 di october 2022. Ta encurasha tur hende pa bay den naturalesa y bay saca potret. E tema specifico ta Aruba su Flornan nativo. Manera nos sa tin caminda ta seco, pero un yobida ta duna e flornan aki bida bek y ta bira net un momento cu e persona cu kier participa por saca potret. E competencia aki ta den cuatro categoria. Ta cuminsa for di 6 pa 12 aña, tin categoria pa hoben 13 pa 18 aña, categoria pa adulto 18 aña bay ariba y tin un pa adulto profesional. Ta e categorianan cu tin pa tur hende por participa. Tin e matanan di lechi, kibrahacha, tuna. Ta pidi pa ningun hende haci daño na naturalesa, den parke mes tin varios caminda cu tin matanan berde debi cu awa a yobe ultimo tempo. Ultimo aña tin miembronan di hurado ta selecciona e potretnan ganado y hunto cu post Aruba ta haci e potretnan aki bira un postzegel y asina ta cuminsa cu un expo cu ta travel rond di e isla.


text:
KRALENDIJK — James finies di “Nos ke Boneiru Bèk” ayera a presentá dilanti hues pa trata mentu di kaso relashoná ku supuesto detenshon di su persona ilegalmente. Poko despues ku James a yega na ‘Fort Oranje’, abogado Marga van Lieshout a presentá i huntu nan a drenta sala di korte Henk W. Welvaart. Huntu ku nan tabata presente Arien de Wolff, kende a fungi komo traduktor pa Finies. Algu mas ku mei ora despues e kaso a tèrminá, Finies i e abogado van Lieshout a papia ku prensa. Finies a dirigí palabra na prensa i a menshoná ku prokurador general ta bisa ku e kaso no ta nesesario pa trat’é den korte.”Apesar ku mi ta sinti ku nan a atendé ku ami persona ilegalmente, huesnan no ta mira ku mi por duna mi banda di loke a sosodé. Loke a sosodé dia 6 di sèptèmber 2019 mi no ta kontentu kuné, pasobra e karta ta splika bon kla ku mi mester a para ‘tegenover’ di e podium na Parke Wilhelmina i e polis a obligámi pa mi para riba e podium. Polis a pidimi pa bai for di e sitio loke mi a hasi i na momentu ku nan a detenémi, esta pone bui na mi man, mi a djis tene na e kura di e edifisio di gobièrnu pa mi no a kai, ta bisa ku mi a resistí kontra polis loke no ta bèrdat. Tin grabashon ku ta ilustrá eksaktamente kiko a sosodé dia 6 di sèptèmber 2019,”entre otro Finies a menshoná.
Abogado van Lieshout a papia i a menshoná ku por bira imposibel pa sigui tratamentu di e kaso. Si Hof no bai di akuerdo pa duna balor na e kaso tur kos ta kaba dia 17 di mart. Esaki no ta kita ku loke a sosodé ku Finies, no ta hustu pa e bai dilanti di hues i papia. Awor a skucha ámbos partido i 17 di mart nos ta risibí desishon di Hof. E desishon di 17 di mart ta sea ta bai trata e kaso i ta pèrsiguí Finies, òf ta bisa e no ta nesesario i ta sera e kaso na e momentu,”abogado di Finies van Lieshout a menshoná.


text:
Ta bomberonan a bay libera e cacho mal pega memey e tralinan di e porta
Diabierna mainta a drenta informe di cu tin un cacho for di mainta mal pega memey tralinan di un porta di un cura di cas na Simon Platstraat, mesora a dirigi un patruya na e sitio. Na yegada di e patruya a topa enberdad cu un cacho mal pega memey trali di e porta di e cura di cas. Ademas polis a nota hopi otro cacho maltrata den cura di e cas. Polis acerca e cacho y a nota cu e cacho logicamente ta brabo polis a hibe un poco awa den un conchi pa asina e cacho bebe maske ta un tiki awa. For di bisiñanan polis a compronde cu den e cura tin varios otro cacho cu ta maltrata y desnutri sin cuido alguno. Por a compronde cu e doño di cas mes ta un persona enfermo cu tampoco ta hayando un cuido apropia polis a keda di tuma contacto cu polis di bario pa bin atende cu e caso aki y a bay laga e cacho pega memey di e trali. Nos colaborador cu a nota esey y a haya necesario pa avisa cuerpo di bombero cu a bini y mesora a libera e cacho di e situacion penoso den cual e tabata pega ken sa cuanto ora memey di e tralinan ey.


text:
Diadomingo 4 di september 2022 pueblo di Aruba a disfruta di un bunita Parada Cultural den e bario di Brazil. Un parada cu ya pa algun aña nan ta haciendo un impacto den nos comunidad. Por a mira 7 grupo cu a participa hunto cu nan banda musical of DJ. Por a experencia hopi ambiente y sin lubida e bunita bailenan cu ta di nos Aruba.
Tanto adulto como hoben a participa den e Parada. Esaki a haci e parada hopi bunita, unda por a mira e union. Tambe por a mira e ehempel importante cu ta ser duna na nos hobennan. Balora semper nos cultura y asina nos por keda mantene e tradicion na Aruba, unda por mira con nos futuro generacion por mantene nos cultura como prioridad.
Esaki ta prome biaha cu mi persona a participa den nos Parada Cultural y mi por bisa cu e tabata un experencia hopi bunita. Mi kier motiva pueblo di Aruba y mas bario pa participa na e Parada Cultural aki.
Pabien na e organisadonan, e participante y gruponan musical. Tambe e figuranan cultural y pueblo di Aruba cu a haci e parada asina fantastico. Nos ta cultura y cultura ta nos!


text:
lès klíniko (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 368 bia
- deskripshon: un enkuentro edukativo kaminda ta splika karakterístikanan di un malesa òf ta duna informashon òf desaroyonan nobo den kuido. E inisiativa ta bin di un sentro di kuido pa duna informashon òf pa tene su empleadonan na altura, Hopi biaha e tuma lugá einan mes tambe.
- kurso di trabou, mini kurso
- hulandes: klinische les
- E palabra aki ta parti di e siguiente glosarionan:
Glosario di Palabra di e Trayekto Asistente di Kuido Nivel 1
Glosbe
-
Glosbe ta un dikshonario internashonal, klek riba e siguiente konekshon:
lès klíniko
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
lès klíniko
anterior i siguiente


text:
Durante e ultimo lunanan varios trabounan prepratario a ser completa pa cu e plan pa revitalisacion di Oranjestad. Minister di Asuntonan Economico, Comunicacion y Desaroyo Sostenibel, Sr. Geoffrey Wever, a reuni cu varios stakeholder den e fase preparatorio aki pa por a haya un bista amplio di e necesidadnan actual y tambe tuma inventario di rekesitonan (legal, comercial, infrastructura etc.) pa por logra revitalisa Aruba su centro di ciudad.
Durante di e prome reunion di trabou diamars dia 5 di juli ultimo, a tuma lugar e firmamento oficial entre Ministerio di Asunto Economico, Comunicacion y Desaroyo Sostenibel y e compania Office for Infrastructure & Architecture VBA.
Den cuadro di e plan pa revitalisation di Oranjestad, lo ta importante pa por visualisa diseñonan pa asina planifica mihor. Architecto Sr. Raffy Kock, propretario di O4IA, a wordo aserca mirando su conocemento y experiencia existente den proyecto di e indole aki. O4IA, lo tin e tarea principal pa traduci e vision den un plan y diseño concreto y di balor husto cu por ser ehecuta na un forma realistico.
“Nos lo mester accentua loke ta hasi centro di ciudad unico, y promove actividad economico nobo pa e area fuera di solamente shopping”, minister Wever ta comenta. Lo sigui tene consulta cu tur stakeholders durante y despues di e proceso aki pa garantisa cu e plan aki por refleha necesidad y deseonan di tur cu ta forma parti di nos centro di ciudad, y tambe pa tur esnan cu ta bishita.
“Den e proximo lunanan nos dilanti lo ta moviendo mas cerca pa realisacion di e plan pa revitalisa centro di ciudad, y lo keda comparti esaki cu comunidad” – minister Geoffrey Wever.


text:
Raadonderwijs Arbeidsmarkt Caribisch Nederland (ROA CN) a nombra Instituto Hudisial Hulanda Karibense (JICN) komo un ‘Leerbedrijf’ rekonosé. Pa motibu di e rekonosementu aki ROA CN a entregá gerensia di JICN e sertifikado ku ta pertenesé na e rekonosementu aki. Ofisialmente ROA CN a rekonosé e instituto 2 aña pasá, pero tambe debí na e situashon rondó di coronavirùs no tabata posibel pa hasi entrega mas promé.
JICN for di e momento di rekonosementu komo ‘Leerbedrijf’ ta sòru pa estudionan (MBO) pa detenido, den koperashon ku Fundashon Forma. Komo ‘Leerbedrijf’ rekonosé e instituto ta outorisá pa fasilitá un stazje – awendia konosé komo formashon profeshonal práktiko – pa studiante eksterno pero tambe pa detenido. JICN mes tin mas ‘leermeerster’ den servisio, ku ta di train i outorisá pa guia detenido i studiante durante nan formashon profeshonal práktiko.
E posibilidat pa sigui un estudio pa detenido ta un parti importante den e proseso di re-integrashon. Dor di konektá edukashon den detenshon ku edukashon pafó di detenshon, detenidonan por traha dirigí na haña un diploma – i ku esaki na su futuro.


text:
WILLEMSTAD — Nòmbernan grandi durante e Curaçao Baseball Week, entre 27 di novèmber i 4 di desèmber.
E organisashon ta kontentu di anunsiá ku Jonathan Schoop i Jurickson Profar a konfirmá nan presensia na e gran fiesta di beisbòl binidero. Tur e dos hungadó nan aki lo tei presente na e Kids Clinics i e Ball Park Night na Tio Daou Ball Park huntu ku tur sobrá hungadó i entrenadó ku ya kaba a konfirmá nan presensia. Entrada pa e Kids Clinics ta grátis i pa e Ball Park Night riba 4 di desèmber tin karchi optenibel.
Despues di un korto leshon na su rudia den komienso di e temporada 2015, Schoop a dal un walk-off homerun den su promé wega bèk den yüli pa su ekipo Baltimore Orioles, ku a buta nan gana ekipo Chicago White Sox. Despues di a hunga 86 partido i a bati 15 homeruns, Schoop por mira riba un bunita comeback, ku ainda un karera largu su dilanti.
Apesar di e leshon largu na e skouder di Profar ku a tene pa 2 temporada afó, e tabatin algun turno eksitoso na bate pa e ekipo di Texas Rangers, ku a partisipá den e Arizona Fall League. Aktualmente Profar no ta hungando riba vèlt, pero su kaminda bèk na e tòp ta mustra probabel: “mi ta lamentá ku ainda mi no por hunga komo infielder, pero asina kos ta. Mi a traha hopi duru e último periodo na mi rekuperashon i dia pa dia e ta bai mihó. Mi ta kontentu ku mi por ta bèk den akshon!”, segun Profar.
Ku e presensia di entre otro Schoop, Profar i tur sobra hungadó, e Ball Park Night ta prometé di bira un evento espektakular. Banda di tur e entretenimiento i weganan, e Homerun Derby lo ta evento deportivo estelar di e anochi. Pa mas informashon tokante e anochi i karchi disponibel bishita: http://curacaobaseballweek.com & www.facebook.com/curacaobaseballweek.


text:
For di departamentu di servisio na kliente di WEB Bonaire a sali un rekordatorio pa un montante di
$0.01 sèn. WEB ta komprondé ku esaki a kousa molèster pa ku kliente i nos ta pidi nos diskulpa pa ku esaki.
Tur luna, WEB mester manda míles di rekordatorio ( aanmaning ) pa klientenan ku hasi nan pago lat. E rekordatorio ta ser generá den un proseso
outomatisá ( batch process). Esaki ta ser revisá dor di empleadonan di departamentu di servisio na kliente. E rekordatorionan ku un suma ménos
di $5 normalmente ta wòrdu saka afó, promé ku manda esakinan. Desafortunadamente den e batch di fin di mei último, no a tuma nota di e
rekordatorio di un sèn ariba menshoná. Un eror humano i pa tal motibu WEB ta pidi diskulpa na tur su klientenan pa loke a sosodé.
For di departamentu di servisio na kliente di WEB Bonaire a sali un rekordatorio pa un montante di


text:
WILLEMSTAD — Liga MCB Promé i Segundo Divishon ta kontinuá ku e partidonan di e segundo buèlta rumbo pa e buèlta di 6 ku ta bai kuminsá próksimamente! Miéntras tantu Liga MCB Terser Divishon tambe a ranka sali i lo mira akshon tur djadumingu na tereno di FFK. E weganan aki ta kompletamente grátis!
E wikènt aki e partidonan di Liga MCB Promé divishon lo mira akshon den Stadion di SUBT i no den stadion di SDK manera tabata programa anteriormente!
Manera tur siman MCB i FFK ta invitá hinter pueblo di Kòrsou pa asistí na e partidónan aki i pasa un ratu ameno den kompania di bo famia i alabes disfrutá di bo deporte preferí, e deporte rei futbòl. Liga MCB Promé Divishon ta kosta solamente fl.6,- general miéntras ku mucha te 12 aña i 60+ ta kosta fl.2.50. Liga MCB Segundo Divishon ta kosta fl2 so so pa tur hende!
Den e siman binidero lo tuma lugá e delaster weganan di Liga MCB Segundo Divishon pa despues sigui ku e buèlta di 6, pues sòru pa bo tei.
Wega nan pa wikènt, Liga MCB Promé Divishon:
Tuma bon nota ku tur e weganan di e wikènt aki ta tuma lugá na SUBT i no na SDK manera tabata programa anteriormente!
Wega nan pa otro siman, Liga MCB Segundo Divishon:
Tur e partidonan aki ta tuma lugá na FFK
Wega nan pa djadumingu, Liga MCB Terser Divishon:
E partido aki ta tuma lugá na FFK


text:
Arafad ta estrená video clip ‘Héroe’
E kansion ku featuring di Mason i Sean Cannister porfin awor tin un produkshon visual. Arafad no ta deskonosí den e género musikal urban, aña pasá su kansion dediká na Dia di Tata, a zona ku gran fervor, partikularmente debí na e presentashon di su yu hòmber. Awe, Arafad ta kontentu di estrená su video clip, e ta konta ku e’la kana ku e idea di graba e video clip pa algun tempu i finalmente e produkshon ta un echo.
E kansion, un urban love song, ta konta di un pareha ku ta ekskluí nan mes for di mundu i ta dediká na nan metanan. Parti di e letranan, “Ami ku bo so... Nada por bin entre nos.” ta ekspreshon di un amor sólido. Decoded ta invitá fanatikonan pa mira e video clip ‘Héroe’ di Arafad riba nan Youtube Channel. Tambe por sigui otro artistanan di Decoded riba Facebook, Decoded Official. Arafad ta indiká ku e kolaborashon di Mason, Sean Cannister i Greyan Studios tabata di gran importansia pa realisashon di e video clip. Por sigui, Arafad riba Instagram, Facebook i Snapchat.


text:
Herensia di sklabitut (2): Bulpes (2003)
Seri di Herensia Kultural
‘E sla ei ta kai mas duru, pa motibu ku e ta habri e kurpa na sanger’, asina Paul Brenneker ta skibi den ‘Sambumbu’. ‘Pa e tuma sla tabata mara e katibu na un sorto di trapi… ku su brasa- i pianan fo’i otro. Tin biaha tabata mar’é na un palu.’ Na e plantashi grandinan djárason tabata dia di kastigu korporal, pa via ku di pursi tur hende mester a mèldu e dia ei pa nan bin buska nan ransun. ‘Mi tata a konta nos, ku aki na algun shen meter for di Ronde Klip, bo por a tende lamento di e katibunan… Enando, enando! Esei ta nifiká pordon!’ asina Brenneker ta sita un hòmber di Bándariba. Notorio ta e kastigu, kaminda e katibu tabata haña un sla kada biaha ku shon trèk un huma di su sigá. Te ora e tira e kabitu afó. Hòmber, muhé i mucha, no tabata spar niun hende. Cornelis Goslinga ta konta den su buki ‘Een zweem van weemoed’ (‘Un sombra di nostalgia’) tokante romanse entre e katibu Matias i e muhé katibu Lenita. E neger kurpa grueso ku mester a sirbi di mandingo pa engendrá yu pa komèrsio di katibu nobo sigui, ta purba nèk shon; e ta hunta su kurpa ku un meskla di yerba. E manchanan kòrá na su kurpa e ora ei ta indiká ku e tin un enfermedat ku e por transmití seksualmente. Pero Shon Shaha ta deskubrí e kòmplòt i ta bai keha e pareha serka districtmeester. Katibu Matias ta risibí tres dozein di sutá riba su lomba ku e mester a wanta règt’. Ma ta resultá ku e katibu muhé, Lenita, tin kuater luna na estado.’ ‘Kiko ta importá?’ Shon Shasha a protestá ‘E ta mi responsabilidat. Dun’é un bon halá di sota.’ ‘Esei nos no ta hasi ku muhé na estado’, shon a haña pa kontesta. ‘E ora ei mi mes ta dun’é su bon halá di sota’, shon a menasá… Niun hende no a bisa nada mas i a manda tur e dos katibunan plantashi Sanrafé. E ora ei shon a duna òrdu pa su dos otro katibunan suta Lenita. El a manda esun mara e muhé, i a pusha bulpes den man dje otro.. ‘Mi n’ por, mi shon…’ e hòmber a lamentá. ‘Mi no por dal muhé.’ ‘Maldita sea”, Shaha a fulminá. ‘E ora ei mi mes ta hasié anto abo tambe ta haña, alm’i siboyo!’
Tabatin shon, segun Renkema na 1981, konosí den pueblo ‘pa nan forma kruel di trata’, pero tin tambe desendiente di katibu ‘ku ainda tin sintimentu di simpatia pa famia di nan shonnan di ántes i ku a keda biba den nan kurá, riba nan tereno’. Pa via di e trato ‘suave’ ei parse e katibu kurasoleño, segun algun historiador, tabatin mal nòmber riba merkado. ‘Kastigu ku sutá di zjuip no tabata tuma lugá na Kòrsou… ‘E kastigunan na kas tabata tuma lugá ku bulpes, pero masha poko biaha di un forma tantu eksagerá’, Renkema ta sita e ‘Rapport van Boey en Grovestins’ di aña 1789. Pero ‘e katibu tabata un propiedat, ke men, un asuntu ku mester a paga plaka p’e… pues su doño tabatin derecho di propiedat sin límite’, asina De Hoog ta apuntá. ‘Komo protekshon kontra arbitrariedat di shonnan, ‘Staten-Generaal voor de Hooge en Lage Regeringen der Geoctroyeerde West-Indische Compagnie’ a dekretá un instrukshon… ’E instrukshon i despues e reglamentonan di katibu di 1824 i 1857 ta obligá e doñonan di pèrkurá pa paña di bisti, kuminda i kas pa e katibunan.’ … i no tabata pèrmití kastigá e katibunan ‘di un forma irasonabel’; dunamentu di kastigu pa motibu di delitunan pisá mester a keda na kuenta di fiskal…’ Pero gobièrnu kolonial no ta haña ta nesesario na 1830 pa redusí e kantidat máksimo di shen sla ku kua doño ta permití kastigá su katibu den sierto kaso. Ta te na 1857 ta amplia e reglamento ku artíkulonan konkreto tokante ‘… na ki momentu i di ki manera doño tabatin pèrmit di kastigá su katibunan – loke yama ‘hurisdikshon kasero’ – i ki ora mester a entregá e katibu na Prokurador di Rei pa e haña su kastigu…’
Ta bèrdè ku no ta tur katibu tabatin un bida miserabel, pero transmishon oral ta konta un kantidat di kuenta, ku no ta gañamentu’, segun Brenneker. ‘Ku regularidat tabata duna kastigu korporal, tabata duna pena di morto, i tabata bati mata i tabata eksistí hasta kustumbernan fiho ora ta kita un katibu rebelde su kabes afó.’
Finalmente e doño di katibu su krueldat ta bini bèk p’é i pa su próhimo blanku. ‘Nan a mata e mener di skol, boy’ asina Matamohé, e asesino di muhé ta bisa den e buki ‘Een zweem van weemoed’ di Goslinga, papiando ku e mucha hòmber ku ta kuid’é den prizòn. ‘Nan a kòrta su sak’i webu kita afó i nan a batié ku zjuip, kaba nan a mar’é tras di un kabai i lastr’é bai kuné. Ami ker a lag’é afó. Pasikiko e hòmber ei? Nunka e no a hasi niun katibu nada.’‘Pakiko nan ta trat’é asina?’ Drusus a puntra. ‘E tabata blanku, boy, e tabata blanku.’
Bulpes tabata laga marka riba kurpa di e katibunan, pero kisas muchu mas ainda riba nan alma. ‘Dia kanta libertat, lo mi tin gana di duna e shonnan un bon hala di sota di bulpes, e ora ei nan tambe por sinti kon e ta baha riba kueru di hende’, asina Brenneker ta skibi transmishon oral di un muhé bieu, un poko promé ku emansipashon di katibu na Kòrsou.
Portret:
Bulpes, ku ta te 11 di yüli 2003 den eksposishon di Plataforma Bèrdat Históriko/ Archivo Nashonal. Ta parti di e eksposishon permanente di Museo di Kòrsou.(Kolekshon Brenneker/Juliana/NAAM)
Fuente
Paul Brenneker, ‘Sambumbu’, Curaçao, no. 1 (1969), no.3 (1971), no.10.
L. de Hoog, ‘Van rebellie tot revolutie, oorzaken en achtergronden van de Curaçaose slavenopstanden in 1750 en 1795’, Universiteit van de Nederlandse Antillen, 1983.
Dr. W.E. Renkema, ‘Het Curaçaose plantagebedrijf in de negentiende eeuw’, Zutphen, 1981.
Cornelis Ch. Goslinga, ‘Een zweem van weemoed, verhalen uit de Antilliaanse slaventijd’, Curaçao, 1993.
E.A.J. Kamerbeek, ‘Landhuis Ascencion’, Curaçao, 1995.
Elis Juliana, Flor di Anglo, Willemstad 1961
Teksto: Eva Breukink, portret: Prince Victor.
CANTA CUERO
Canta, cuero cajente, canta
canta, cuero cajente, canta
cuero, canta e pa mi lanta
pa mi lanta, é pa mi lanta
canta, cuero cajente, canta
cuero, no puntra pa ki mi ke lanta
mi ke lanta, mi ke lanta
ai, mi lomba, é mi ke lanta
é mi ke lanta cuero canta
mi ke lanta, é mi ke lanta
ai, mi lomba, é mi ke lanta
canta, cuero cajente, kanta
mi ta lanta, é mi ta lanta
ariba, lomba, é sigui wanta
mi ta lanta, mi ta lanta
é m’a lanta, cuero, m’a lanta
cuero, m’a lanta, para wanta
sigui canta, cuero, m’a lanta
m’a lanta, m’a lanta
canta, cuero cajente, canta
canta, cuero cajente, canta
canta, canta.
Saka for di Elis Juliana, Flor di Anglo, Willemstad, Kòrsou : [s.n.], 1961. – p. 17


text:
Good Causes
Oranjestad, Aruba 14 di februari 2018. Un otro temporada di baseball Little League lo inicia pa nos hoben peloteronan na Aruba ora cu diabierna awor, Aruba Little League inaugura den forma oficial nan temporada di baseball infantil/hubenil riba nos isla cu e Ceremonia di Apertura den stadion di Nadi Croes/Crismo Angela na Sta Cruz. Baseball sin duda ta un di e deportenan mas praktica riba nos dushi isla y cada bez ta mira un crecimiento den esaki. Un factor cu sin duda a yuda na engrandese e deporte ta e campnan di baseball ofreci pa tur cu kier yuda mira e deporte bay padilanti.
Oranjestad, Aruba 12 di februari 2018: Mientras Aruba a drenta e fase final di e celebracion di nos carnaval, nos atletanan ta biaha pa exterior pa asina cumpli cu nan compromisonan den un aña cu ta premira di bira basta ocupa.
Oranjestad, Aruba - 18 di januari, 2018: Diasabra 27 di januari proximo, Aruba Triathlon Association lo organisa nan prome actividad pa loke ta e calendario deportivo di aña 2018. Manera custumber e federacion di triatlon lo habri e aña cu un Warm-up Sprint Triathlon pa tur e fiel amantenan di landamento, core bicicleta y core na pia. E actividad di Warm-up Sprint Triathlon lo inicia pa 7or di mainta na Boca Catalina unda cu por spera un cantidad grandi di competidornan den tur edad y categoria y asina engrandese e prome actividad di aña 2017.
Oranjestad, Aruba -18 di januari, 2018: E dianan 17 pa 22 di januari proximo, e seleccion di Aruba den e deporte di landamento lo tin nan prome compromiso internacional na Merca. Un total di 11 atleta a wordo escohi pa competi den e Union Americana de Natacion Cup cu lo tuma lugar e anja aki na Coral Springs, Florida. E competencia aki ta pa tur landador cu ta bini di e region y continente di America Central y Caribe como tambe Sur America. Mester bisa cu nos seleccion lo competi den tres categoria di age-group esta 11-12, 13-14, y 15-17. E grupo hubenil den e edad di 15-17 anja ta Elisabeth Timmer, Brandon Cheong y Daniel Jacobs, e tres atletanan aki ta haya subsidio pa e competencia mirando tambe cu nan ta den pleno preparacion pa nan clasificacion pa e Weganan Olimpico Hubenil Buenos Aires 2018.
ORANJESTAD, Aruba - 21 di oktober, 2016: E ciudad di Carilo, Argentina lo host e aña aki e Campeonato Panamericano de Ajedrez Amateur 2016, e dianan 25 pa 30 di oktober proximo. Mirando e interes grandi pa cu e torneo aki, Aruba tambe lo forma parti di e torneo Panamericano amateur y lo wordo representa pa dos atleta di ajedrez cu ta Angelo Franken y Octavio Croes kendenan lo participa den e categoria Sub-2000.
District Administrator, Rhudy Donata lo atende congreso di baseball Little League na New Orleans, Merca
Oranjestad, Aruba- 18 di januari, 2018. Cada 4 aña, Little League International ta tene nan congreso mundial unda ta evalua e desaroyo di Little League baseball rond mundo. E aña aki un total di 450 miembro ta ser spera na e congreso di Little League International cu a inicia desde 1956 unda paisnan miembro rond mundo a confirma nan participacion. E proposito mayor di e Congreso Internacional aki ta evalua e programa di baseball y softball hubenil organisa pa e organisacion di baseball/softball mas grandi na mundo cu ta Little League Internacional.
ORANJESTAD, Aruba - 14 di oktober, 2016: E dianan 7,8 y 9 di oktober a tuma luga e competencia equestre internacional "Inter Curacao" na Parke Hipiko Zapateer na nos hermana isla Corsow. Aruba tambe a forma parti di e evento internacional aki unda nos a wordo representa door di diferente amazona y jinetenan den tur edad. Mester bisa cu e delegacion di Aruba a consisti di Genesis Pietersz, Zoey Arends, Nina van Romondt, Noelani Figaroa, Willem Werleman, Shayna Werleman y Dwayne Chirino.


text:
Costa Rica
Costa Rica, oficialmente e Republika di Costa Rica (Template:Lang-es of República de Costa Rica, Template:IPA-es) ta un pais na Amerika Sentral, ku ta grens na Nicaragua parti nort, i Panama na parti oost i suit, e Oceano Pasifiko na west i suit anto Laman Karibe na parti oost.
E nomber Costa Rica, kemen "Kosta Riku", konstitushonalmente e pais a abolishona su forsa militar permanentamente na 1949. E ta e uniko pais di Amerika Latino ku ta inklui den e lista di 22 demokrasianan mas bieu na mundu. Costa RIca ta un di e top paisnan di Amerika Latino segun su Human Development index, anto ta di 54 na mundu den 2007. E pais ta di 3 na mundu anto prome den Merka den 2010 su Environmental Performance Index.
Na 2007 e gobiernu di Costa Rica a anunsia planonan pa Costa Rica bira e prome pais Neutral di Karbon pa 2021. Segun e New Economics Foundation, Costa Rica ta keda prome di e Happy Planet Index anto e ta e pais mas "berde" na mundu.
Historia[editá | editá fuente]
Era Pre-Colombiano[editá | editá fuente]
Anthropologonan a klasifika e hendenan indigeno di Costa Rica komo esunan di e area Intemediante, kaminda e kulturanan Mesoamerikano i Andes a overlap. Mas resien, Costa Rica pre-Colombiano a wordu sikribi manera un parti di e region Isthmo-Colombiano. E parti nort-west di e isla, e penisula di Nicoya Peninsula, tabata e parti mas suit di e kultura Nahuatl ora e spañonan a yega pa den siglo 16. E partinan sentral i sur tabata in influensia Chibcha.
E impakto di e hendenan indigeno riba kultura costarikeño ta relativamente chiki kompara ku otro paisnn di Latino Amerika, pasobra e pais no tabata tin un poblashon di indigeno grandi pa kuminda kune anto kasi tur di nan a muri di malesa ku a woru tresé dor di e oropeonan, manera Influenza i smallpox of otro forma di maltrato dor di e kolonistanan spaño. E poblashon nativo ku a sobra a wordu absorba den e sosiedat spaño kolonial. Tin algun ekspeshon un di nan ta e tribunan di Bribri anto Boruca ku te ahinda ta biba den e serunan di Cordillera de Talamanca, na e parti sur di Costa Rica, banda di e grens ku Panama.
Kolonisashon spaño[editá | editá fuente]
Durante mayoria di e periodo kolonial, Costa Rica tabata e proviensia mas sur di e e Captanasia General di Guatemala, ku tabata nominalmente parti di Spaña Nobo (Mexico), pero ku tabata opera en grande komo un entidat autonomo den e Emperio Spaño. Costa Rica su distanisa for di e kapital na Guatemala, su prohibishon legal bou di lei spaño pa hasi komersio ku si bisiñanan na Panama e ora ei bou di e Viceroyalidat di Nueva Granada (Colombia), anto e echo ku no tabata tin hopi rekurso manera Oro ku Plata, a hasi Costa Rica den un luga pober, isolá, anto poko habitá den e Emperio Spaño. Costa Rica a wordy disribi komo "E kolonia spaño di mas pober i miserabel den Amerika" dor di un gobernador spaño na 1719.
Un otro faktor importante tras di Costa Rica su pobresa tabata e falta di un poblashon indigeno signifikante pa hasi trabou forsá, ku kemen ku mayoria di e hendenan prome na Costa Rica mester a traha riba nan mes tera, preveniendo e establesementu di hacienda grandi. Pa tur e rasonan aki Costa Rica tabata hopi menospresia dor di e Korona spaño anto e la keda pa desaroya riba su mes. E ta kere ku e sirkumstansianan aki durante e periodo aki a hasi effeto riba hopi di e idiologianan ku Costa Rica ta wordu rekonose p'e , anto e a pone ku Costa Rica a bira un sociedat mas eerlijk ku su bisiñanan. Costa Rica a bira un "demokrasia agrikultural" ku niun klase indigeno of mestizo opresá. Tabata largu prome ku bibantenan a bai den e serunan anto a haña tera volkaniko anto un klima mas suave ku esun di kantu di laman.
Independensia[editá | editá fuente]
Manera sobra di Amerika Sentral, Costa Rica nunka no a bringa pa su independensia di Spaña. Riba 15 di sèptèmber 1821, despues di e perdida final di Spaña kontra Mexico den e Guera Mehikano di Independensia (1810-1821), e outoridatnan na Guatemala a deklara independensia pa henter Amerika Sentral. E dia ei te ainda ta wòrdu selebra komo Dia di Independensia na Costa Rica, asta si en realidat bou di e konstitushon spaño i 1812 ku a wòrdu re-adopta na 1820, Nicaragua i Costa Rica a bira un provinsia outonomo ku su kapital na León.
Manera otro nashonan Sentro Merikano Costa Rica a konsidera aneksashon den e promé Emperio mehikano di Agustín de Iturbide, pero despues di poko tempu e la kolapsá na 1823, i Costa Rica a bira un provinsia di e Repúblika Federal di Sentro Amerika, ku a eksisti teoretikamente di 1823 pa 1839, pero ku e ehersita un outoridat maha los riba su provinsianan kostituente, partikularmente e pober i remoto Costa Rica. Na 1824, e kaptal di Costa Rica a move bai San José, ku e krea un periodo kortiku di violensia riba e rivalnan di e kapital bieu, Cartago. Mientras ku e guera sivil a kuminsa na kasi tur provinsia di e Repúblika Federal di Sentro Amerika i entre faktornan politiko den e provinsianan individual, Costa Rica a keda relativamente na pas.
Na 1838, masha tempu despues ku e Repúblika Federal di Sentro Amerika a stop di funshona den praktika, Costa Rica a formalmente kita i a proklama su mes independiente. E distansia konsiderabel i e rutanan di komunikashon pober entre siudat di Guatemala i e plateau sentral, unda mayoria hende tabata habita i ainda mayoria di e poblashon ta bibá, a nifika ku e poblashon lokal tabata tin muchu tiki konekshon ku e gobirnu federal na Guatemala. For di tempu kolonial te ku awendia, Costa Rica su separashon for di resto di Sentro Amerika ta un obstakulo grandi den purba di haña mas integrashon regional na Sentro Amerika.
Kresementu Ekonomiko[editá | editá fuente]
Kofi a wordu plantá na Costa Rica den e parti prome di siglo 19 anto e la wordu exporta na oropa pa prome biaha na 1843, masha lihe e la bira Costa Rica su prome exportashon mayor. Produskshon di kofi lo keda Costa Rica su medio di ganashi prinsipal te ku hopi lat den siglo 20. Mayoria di e kofi tabata wordu krese i exporta ront di e sentronan grandi di poblashon den e plateau sentral anto o orei transporta ku ossenkart na e puerto pasifiko di Puntarenas, Costa Rica. Pasobra e mayoria di e kifi tabata bai na oropa, e la bira mas i mas importante pa traha un ruta di transporte pa bai Oceano Atlantiko. Pa e rason ei, na e añanan 1870' e gobiernu di Costa Rica a kontrata ku komersiante di merka Minor C. Keith pa traha un kaminda di rails pa bai e puerto karibense di Limón. Aunke tabata tin difikultad enorme ku konstukshon, malesnanan, anto finansia, e kaminda di rails a wordu kabá na 1890. Mayoria di Afro-Costarikeño, ku ta konstitui ongeveer 3% di e poblashon, ta desediente di immigrantenan jamaikiño ku a traha riba e konstukshon di e rails nan ei. Konviktonan merkano anto imigrantenan chines tambe a partisipa den e proyecto aki. Na kambio di traha e railsnan, e gobiernu di Costa Rica a duna Keith pidanan grandi di tera anto lease banda di e ruta, ku e la husa komo un plantashi di bakoba anto e la exportanan na merka. Komo resultado si esei bakoba a bini ta un rival di kofi komo e exporte prinsipal di Costa rica, terwijl kompanianan di afo (inkluyendo United Fruit Company) a kuminda haña un rol grandi den e ekonomia nashonal.
Siglo 20[editá | editá fuente]
Historikamente, Costa Rica generalmente a difruta di hopi pas anto un stabilidat politiko hopi grandi kompara ku hopi otro nashonan Latino Merikano. For di làt den siglo 19, Costa Rica toch a sinti dos periodo signifikante di violensia. Na 1917–19, General Federico Tinoco Granados a manda komo un diktador militar te ora e a wordu kita anto forsa pa abondona e pais. E inpopularidat di Tinoco su regime a hasi ku, depues ku e la wordu kita, e forsa militar di Costa Rica a baha signifikantemente den grandura, rikesa, anto influensia politiko. Na 1948, José Figueres Ferrer a kuminda un revolte armá dor di un elekson presidensial ku a bai malu. Ku mas ku 2,000 hende morto, e guera sivil Costarikeño tabata e evento mas mortal den Costa Rica durante e siglo 20. E rebeldenan vikterioso a forma un gobiernu junta ku a abolisa e forsa militar tur hunta anto a traha un nobo konstitushon dor di un essemblidat demokratikamente skohi. Ora nan a hasi e reformanan aki e junta a duna nan poder na 8 di November 1949, na e gobiernu nobo demokratikamente skohí. Despues di e coup d'état, Figueres a bira un heroé nashonal, ganado e pais su prome eleksonan demokratiko bou di e nobo konstitushon na 1953. For di e ora ei, Costa Rica a tene 13 elkson presidenshal, esun mas resien na 2010. Tur di nan tabata regarda komo sin violensia anto transparente.
Geografia[editá | editá fuente]
Costa Rica ta situa na e isthmus, sentro merikano na 10° Nort di e equator anto 84° West di Meridian Primo. E a grens ku Laman Karibe (na parti òst) anto e Oceano Pasifiko (na parti west), ku un total di 1,290 km di kosta, 212 km di dje na Laman Karibe anto 1,016 na esun Pasifiko.
Costa Rica tambe ta grens Nicaragua na parti nort un grens di 309 km anto Panama na parti suit-suitost 639 km di grens. Na total Costa Rica tin un area di 51,100 kilometer kuadrado plus 589 kilometer kuadrado di awanan teritorial.
E punto di mas haltu ta Cerro Chirripó, na 3,819 metre, anto e ta e seru di 5 mas haltu na Sentro Amerika. E volkan di mas haltu ta e Vulan Irazú ku 3431 meter di haltura . E lago di mas grandi na Costa Rica ta Lago Arenal.
Costa Rica tambe ta komprimi di un par di isla, Isla del Coco 24km2 ta apart pa su distansia di e pais situa masha leu mes de Oceano Pasifiko 480 km for di Puntarenas, pero Isla Calero ta esun di mas grandi den e pais ku 151.6 km2. Costa Rica ta protekta 23% di su teritoria ku su systema di areanan di protekson. Tambe e tin e desidat mas grandi di espesie na mundu.
Klima[editá | editá fuente]
Pasobra Costa Rica ta keda entre nuebe pa dies grado nort di e equator e temperatura ta tropikal henter aña. Toch e pais di hopi mikroklima dependiente di kon haltu bo ta, kuantu awaseru ta kai, topografiá, anto geografiá di e region. Costa Rica su seizoennan ta defini dor di kuantu awaseru ta kai durante un periodo anto no e kuater seizoennan den e Hemisferio norte. E aña por wordu dividi den dos periodo, e seizoen seku, konosi lokalmenta komo "zomer" anto esun muha konosi komo "winter". E parti "zomer" of temporada di sekura ta bai di Dezember pa April, anto Winter of temporada di awaseru di mei pa november, ku ta inklui e Temporada di Orkan, anto durante e tempo aki awaseru por kai konstantemente den un par di region. E lokashon ku ta risibi mas tantu awaseru ta e parti Karibense di e serunan Cordillera Central , ku un kaida anual di mas ku 5,00 mm. Humedat tambe ta mas haltu riba e banda karibense kompara ku e banda pasifiko. E temperatura anual riba e kostanan ta ront di 26.7 °C, i 20.6 °C den e areanan mas pobla di e Cordilera Central, anto bou di 10 °C riba e topnan di e serunan mas haltu.
Gobiernu[editá | editá fuente]
Costa Rica ta un republika demokratiko ku un konstitushon fuerte. E pais tabata tin a lo menos 59 aña di demokrasia continua, hasiendo e den un die e paisnan mas stabil den e regio, anto e uniko pais Latino Merikano ku ta inlui riba e lista di e mundu su 22 demokrasianan mas bieu for di porlomenos 1950. Costa Rica por a preveni e violensia grandi ku a plaga mayoria di Amerika Latino.
Costa Rica ta un republika ku tres poder: responsabilidat ehekutivo ta vesta serka e presidente, poder legislativp ta keda serka e Assemble Legislativo, anto poder Judisial ta keda serka e korte supremo. Tin dos vise-presidente anto tambe un kabinete disginá pa e presidente. E presidente, vise-presidentenan, anto 57 miembronan di e Assemblidat Legislativo ta wordu ellekta riba termanan di kuater aña. Un ammandamento konstitushonal approbá na 1969 ta limita presidente i legeslativonan na un termino, pero deligativonan por kore atrobe pa un luga den e assemblidat ora nan a keda sinta un termino.
E kuerpo elektoral supremo, e oficina di e comptrolado general, e ofisina di e Proncurator general di e republika, anto e ofisina di e ombudsman tambe ta disfruta di hopi independensia.
E korte supremo ta dividi den kuater kamber, un attandiendo ku lei konstitushonal, un attandiendo ku lei kriminal anto dos ku lei sivil, lei merkantil anto otro.
Na april 2003, e prohibishon di e amandamento konstitushon riba re-elekson di presidentenan a wordu reversa, pa perimti Óscar Arias (ganado di Premio Nobel di Pais, 1987) pa kore pa presidente pa un segundo biaha. Na 2007 Óscar Arias a wordu elekta den un elekshon krap i hopi kontesta kontra minister di ekonomia formal Ottón Solís, koriendo riba un plataforma pa permiti komersio liber. E la wordu suksidi dor di Laura Chinchilla ku a gana e elekson di 7 di februari 2010, anto a tuma ofisina na 8 di mei 2010. E tambe ta di e pardito Liberashon Nashonal anto ta e prome hende muhe elekta komo presidente na Costa Rica.
Provincia, canton, i distrikto[editá | editá fuente]
Costa Rica ta konsisti di 7 provinsia, ku tambe ta dividi den 81 canton ("cantón" na Spaño, plural "cantones"), kada un di nan ta direkta dor di un mayor. Mayornan ta skohi demokratikamente kada quater aña dor di e canton su hendenan. No tin legislatura provensial. E cantonan ta dividi den distrikto (distritos). E provensianan ta:
Ekonomia[editá | editá fuente]
Relashon ku exterior[editá | editá fuente]
Flora i fauna[editá | editá fuente]
Demografia[editá | editá fuente]
Salú[editá | editá fuente]
Religion[editá | editá fuente]
Lenganan[editá | editá fuente]
Kultura[editá | editá fuente]
Edukashon[editá | editá fuente]


text:
Mi ke divorsiá, kiko ta un echtscheidingsconvenant?
Un konbenio di divorsio ta un kontrakt entre pareha kaminda nan ta stipulá kon nan divorsio lo kana supel y bon. Den e kontrakt aki e pareha ta hasi un akuerdo ku otro kon nan ke divorsia. Nan por regla por ehèmpel, nan kas, e yunan, alimentashon, repartishon di sen di spar, penshun, debenan, impuesto, ets. Un hues lo divorsia e pareha di akuerdo ku nan konvenant, i tambe duna e kontrakt aki forsa di lei. Esey kemen, si un partido no a kumpli ku e konvenio e otro por instruí un deurwaarder pa obligá e otro pareha pa kumpli ku su palabrashon, anto e por hasi esei sin bai un hues.
Parehanan mes por traha un konbenio di divorsio, i tambe nan por aserka un abogado pa hasi esaki pa nan. Ta konsehabel pa buska asistensha hurídiko paso si bo no konose lei, bo por lubidá sierto puntonan ku ta di importansha i ora abo a lubidá algu hinter e prosedura por dura mas largu ku ta nesesario, paso e ora ei e hues tin ku atende tur e puntonan ku a lubida.
Ta importante pa tene na kuenta ku den e prosedura di traha un konbenio hopi pareha por eksperensia esaki komo un proseso hopi emoshonal paso pareha semper tin problema pa laga un bida huntu i propiedat atkertí huntu lòs. Pero den korte hinter e prosedura ta mas emoshonal, paso e partidonan no por ekspresa nan mes liber, paso nan no a yega na un akuerdo prome den un konvenant. E ora ta trabou di hues pa dikta un solushon. P’esei ta miho pa e pareha solushoná kualkier situashon entre nan mes. Di kon ta importante pa traha un konbenio di divorsio? Den kaso ku partido yega na akuerdo dus pa traha un konbenio e prosedura por bai hopi mas lihe i mas suave, paso ja e pareha a disidí kon nan ke divorsiá y asina nan ta evitá di keda prosede den korte sin keda kla paso nan no ta di akuerdo ku otro enkuanto nan pertinensianan.
Semper tin e posibilidat pa divorsia e forma tradishonal sin konbenio dor di hasi un petishon di divorsio serka un hues prome i despues sigi regla sobra asuntunan den korte of serka un notario. E forma di proseder sin konbenio por dura mas largu y por ta mas kostoso tambe. Pues ya bo sa; divorsio nunka no ta fasil, paso semper tin hopi emoshon i inseguridat. Ta p’esei ta bon pa partidonan sinta na mesa, papia y sigui papia ku otro te ora ku partidonan yega na un akuerdo pa repartishon di bienes i demas asuntunan ku otro, pafó di korte. Ora amor a kaba,mester regla asuntunan finansiero sin emoshon! Te otro siman ku Dios su poder I kòrda ku semper nos tei pa duna bo tur konseho!


text:
Jaaropgaaf 2019 ta Wordo Entrega via di Post Aruba NV
Banco di Seguro Social di Aruba SVb ta conciente di e temporada cu nos ta biba aden y ta keda haci su maximo esfuerso pa cumpli cu su pensionadonan. Actualmente pa motibo di e situacion di COVID 19 no ta atendiendo cu publico pero ta mantene servicio y contacto via di email y telefon.
Den e temporada aki pensionadonan usualmente mester entrega nan jaaropgaaf AOV/AWW 2019 cu ta necesario pa e declaracion di inkomstenbelasting 2019. Esaki ta necesario pa por cumpli cu nan debernan cu oficina di impuesto. Motibo pa cual SVb ta mandando e jaaropgaaf di 2019 via di post pa e pensionado.Ta importante pa tur pensionado tuma nota di esaki, ya cu no por presenta personalmente na oficina di Pensioen. SVb ta mandando e carta di jaaropgaaf mediante di Post Aruba NV y lo continua cu esaki durante di e luna aki.
Pensionadonan cu ta haci uzo di e servicio digital “MiPensioen” por obtene e jaaropgaaf facil tambe, por bay riba nos website www.svbaruba.org drenta den e portal di “MiPensioen”, ta download y print e jaaropgaaf. Banda di print e jaaropgaaf, e pensionado por print inkomensverklaring, herziening mutatie y toelichting AOV.
E futuro pensionado tambe por haci uzo di e sistema digital di SVb por aplica on line pa e Pensioen di AOV via e portal di MiPensioen: https://pensioenen.svbaruba.org. E usuario lo por sigui via di e pagina principal con leu e proceso di su aplicacion ta. Aplicando via di e portal di Pensioen ta facil, e proceso lo cana mas lihe y ta sigur un trankilidad pa e pensionado. E servicio aki ta facilita e persona cu ta biba den exterior tambe pa e por haci su peticion digital.


text:
WILLEMSTAD — E selekshon di bich volibol konsistiendo di Henrich Daal,Giandro Tokaay, Derwin Colina i Norandy Bonafasia ku a partisipa na e “Continental Cup Beach Volleyball” di Norceca (Confederacion Norte Centro Americano i Caribe) na Castaway Beach, Antigua, a sa di logra klasifika na di 4 luga den e torneo lokual outomatikamente a pone ku nan ta sigui pa e di 3er buelta.
Ademas di nos selekshon a logra klasifika Trinidad and Tobago, Jamaica I US Virgin Islands. E 4 selekshonnan aki proksimamente mester bai kompeti ku e 4 selekshonann di Sentro Amerika pa defini e ekiponan ku lo bai e ultimo buelta di Continental Cup Norceca.
Manera konosi e selekshonnan ta kompeti pa un puesto pa Rio 2016. Aunke ku Korsou no por partisipa na e weganan Olimpiko na Rio e klasifikashon ta sirbi pa e ranking den Norceca.


text:
Deskubrí e karakterístikanan di e IQOS 3 DUO
E IQOS 3 DUO ta nos sistema di tabaku ku ta keintá mas elegante i kompakto. Ku solamente un karga, bo tin dos uso konsekutivo i e charging holder di mas rápido te ku awor. E ta semper kla pa bo.
Sinti bo mes trankil ku e sistema ProtectPlus™ di e parti pafó di bo aparato, ku un resistensia di shòk i preshon kaminda e aparato ta habri, dunando asina un rendimentu duradero.
Skohe entre un variedat di aksesorionan pa hasi e aparato na bo estilo.
Semper kla.
Disfrutá di dos uso konsekutivo, sin mester rekargá esaki.
Iluminá tempu.
Státus di karga. Lusnan pa dòbel uso. Kla na momentu ku abo ta kla.
Hasi esaki di bo.
Skohe entre un variedat di aksesorionan di IQOS.
Deskubrí algu mihó
Hasi e kambio pa IQOS no ta kos di solamente un dia. Nos ta aki pa dunabo sosten den e proseso kompleto.
Komo ku IQOS no ta kima tabaku, e ta emití 95% ménos di supstansianan kímiko dañino kompará ku sigaria.*
*”95% ménos” ta representá e redukshonnan promedio den e nivelnan di un variedat di supstansianan kímiko dañino (ekskluyendo nikotina) kompará ku e huma di un sigaria di referensia (3R4F).
Mayoria di humadónan ku ta kambia kompletamente, ta stòp di huma sigaria.
**Fuente: Sifranan òf kálkulonan di PMI, Investigashon di Merkado, pènel di usuarionan di IQOS di aña 2019.
No tin kandela. No tin shinishi. Sin efektonan sekundario di humamentu.*
Informashon importante: E no ta igualá nesesariamente un redukshon di riesgo di 95%. *IQOS no ta liber di riesgo.
-
Komo ku IQOS no ta kima tabaku, e ta emití 95% ménos di supstansianan kímiko dañino kompará ku sigaria.*
*”95% ménos” ta representá e redukshonnan promedio den e nivelnan di un variedat di supstansianan kímiko dañino (ekskluyendo nikotina) kompará ku e huma di un sigaria di referensia (3R4F).
-
No tin kandela. No tin shinishi. Sin efektonan sekundario di humamentu.*
Informashon importante: E no ta igualá nesesariamente un redukshon di riesgo di 95%. *IQOS no ta liber di riesgo.
-
Mayoria di humadónan ku ta kambia kompletamente, ta stòp di huma sigaria.
**Fuente: Sifranan òf kálkulonan di PMI, Investigashon di Merkado, pènel di usuarionan di IQOS di aña 2019.
HEETS Stick
HEETS ta un inovashon den eksperensia di tabaku. E 'sticks' ta traha di e kalidat mas altu di blachi di tabaku, skohe adekuadamente pa brinda un satisfakshon berdadero di tabaku.
IQOS 3 DUO Charger di man
3 DUO Pocket Charger ta ser usá pa warda i karga bo IQOS 3 DUO Holder. E tin un diseño komfortabel pa por adaptá perfektamente den bo man. Semper kla.
IQOS 3 DUO Holder
E IQOS 3 DUO Holder ta forma parti di nos sistema pa keinta tabaku ku ta permití bo disfrutá di dos uso konsekutivo sin mester karga esaki. Elegante i poderoso.
HEETS Stick
HEETS ta un inovashon den eksperensia di tabaku. E 'sticks' ta traha di e kalidat mas altu di blachi di tabaku, skohe adekuadamente pa brinda un satisfakshon berdadero di tabaku.
IQOS 3 DUO Charger di man
3 DUO Pocket Charger ta ser usá pa warda i karga bo IQOS 3 DUO Holder. E tin un diseño komfortabel pa por adaptá perfektamente den bo man. Semper kla.
IQOS 3 DUO Holder
E IQOS 3 DUO Holder ta forma parti di nos sistema pa keinta tabaku ku ta permití bo disfrutá di dos uso konsekutivo sin mester karga esaki. Elegante i poderoso.
Purba nos sabornan
Selekshon HEETS Amber
Balansá i totá. Amber su selekshon ta un meskla di tabaku totá i rondoná ku kapanan di nechi aromátiko di palu i un tiki perfumá.
Selekshon HEETS YELLOW
Suave i pikante. Yellow su selekshon ta un meskla di tabaku suave i aromátiko huntu ku esensianan aromátiko alegre i pikante.
Selekshon HEETS Bronze
Riku i amikal. Bronze su selekshon ta un meskla di tabaku suave i aromátiko kombiná ku esensianan aromátiko ku kakou i fruta seku.
Selekshon HEETS TURQOISE
Refreskante i fresku. Turqoise su selekshon ta ofresé mèntòl fresku i bròs huntu ku un kombinashon di tabaku totá suave i enrikesé ku esensianan sutil aromátiko.
HEETS PURPLE WAVE
Riku i dushi. PUPRPLE WAVE ta ofresé sensashonnan refreskante di mèntòl bròs huntu ku aromanan di diferente frutanan.
-
IQOS ta garantisá kalidat
Bo por konfia riba nos garantia. Warda bo resibu òf saka un potrèt di dje ora bo kumpra bo IQOS.
-
Sosten ku bo por konta riba dje
Bishitá nos tienda, online riba bo telefòn. Nos tim di servicio na kliente ta kla pa yuda.
Purba IQOS na bo kas pa 14 dia i deskubrí e sabor real di tabaku.
Kiko tin den e kaha
- IQOS 3 DUO Pocket Charger
- IQOS Cleaner
- IQOS Cleaning Sticks
- USB Cable
- USB-C cable to charge the IQOS 3 DUO Pocket Charger
- AC Power Adaptor
Kompará aparatoHaña bo IQOS ku ta fet perfekto.
IQOS 3 Duo
Kla na momentu ku abo ta kla.
IQOS 2.4 Plus
Perfekto pa uso diario.


text:
BONEIRU.
ULTIMO ORA.
INTENTO DI ATRAKO NA KAS DI UN EMPRESARIO KU LOSMENTU DI BALA.
Ayera nochi outoridatnan polisial a keda dirigi ku urgensha pa un kas na playa lechi ku ta situa na altura di malekon.
Akinan deskonosinan a presenta fuertemente arma y hasta a los bala dirigi riba e kas.
Ayera nochi algu despues di 11 pm a tuma luga un intento di atrako na e kas ariba menshona kaminda 2 of mas tipo lo mester a purba penetra.
Nan a los bala riba e 2 kachonan di e empresario aki.
Tambe tabata tin perforashon di bala na e porta di entrada di e kas.
Na e momentunan ey e famia tabata den e kas, no ta konosi si e empresario mes tabata na kas.
Depues di nan akto e malechornan a bati retirada.
Polis ku a yega na e adres a keda stashona na e kas te ku awe mainta ainda e kaya ku ta dirigi pa malekon tabata sera supuestamente pa investigashon.
Polis ta trahando riba e kaso aki y ainda no a saka NIUN informashon relashona ku e kaso aki.
E homber ku ta e empresario ku ta biba eynan ta donjo di un kompania ku ta hur y bende skuter.
Supuestamente na momento di e tiroteo e homber lo no tabata na kas.
Polis i recherche ta investigando si ta trata di un kaso di intento di atrako of intento di likidashon.
Esaki ta un informe NO ofisial ku nos ta dispone di dje.
FUENTE: AIMED AYUBI.
NOTISIA KU BO POR KONFIA.


text:
Basalt ta un piedra pretu konosí pa su durabilidat eksepshonal i su karakteristika termal. E tin un struktura kímiko relativamente homógeno i e ta liber di impuresa.
Basalt ta konosí generalmente komo un material fuerte pero ku mihó propiedat kompará ku kalki. Basalt su balor L.A. ta mas haltu i ta duna mihó resultado ku kalki blanku tradishonal.
E ta oumentá e betòn su forsa i e ta hasi e meskla mas kompakto. Esei ta nifika ku e ta genera un produkto mas fuerte pa konstrukshon husando menos sement. Pa motibu ku nos ta husa e basalt aki nos ta husa menos semènt i nos ta logra mayor duresa.
Basalt i otro materialnan di konstrukshon ku basalt komo base no ta dañino pa e medio ambiente i no ta kousa peliger manera otro materialnan.
Basalt ta un material sin peliger pa ekología. Basalt ta funshoná manera un isolador termal i ta traha kontra asido. Basalt no ta kima i e no tin niun reakshon kímiko ku awa òf airu. E no tin reakshon ku niun prudukto kímiko tampoko i pa e motibo ei e no ta kousa daño na salú ni na medio ambiente.
Nos ta husa basalt ku hopi éksito i ku resultadonan ekselente. For di nos mes minanan nos ta produsí basalt di kalidat haltu.


text:
HAARLEM, Hulanda — Selekshon di beisbòl di Kòrsou lo ta presente den edishon 2022 di e evento di beisbòl mas grandi di Oropa kual ta Honkbalweek Haarlem. Esaki lo tuma lugá di 8 pa 15 di yüli próksimo den Pim Mulier Stadion.
Despues ku Chinese Taipei pa motibu di restrikshon di covid-19 pa delegashonnan di deporte a kai afó, Kòrsou a keda invitá pa okupá nan puesto den e di trinta edishon di Honkbalweek Haarlem. Selekshon di Kòrsou asina lo remplasá e selekshon ku ta nr. 2 riba e ranking mundial di beisbòl. Huntu ku selekshon di Kòrsou lo partisipá tambe selekshon di Merka, Hapon, Italia, Cuba i Reino Hulandes.


text:
WILLEMSTAD – Komishon Deportista di Luna riba djasabra 18 di òktober 2014, a reuní den sala di reunion di FFK, kaminda a evaluá i diskutí riba e kandidatonan ku a keda presentá pa miembronan dje komishon i federashonnan pa e premiashon di “Deportista di Luna” korespondiente na luna di Sèptèmber 2014. Manera semper ta keda spliká, na momentu ku a inisiá ku e proyekto aki, e premio aki mester sirbi komo un estímulo, a base di prestashon i komportashon, pa nos deportistanan lokal, ku ta biba na Kòrsou i ku ta kompetí den kompetensianan lokal komo tambe internashonal den representashon di pais Kòrsou.
E komishon a yega na e siguiente nominadonan:
- Ailén Mena (Ahedres). Durante 20 pa 21 di sèptèmber último, Federashon di Ahedres FEDAKO a organisá su kampeonato anual femenino di Ahedres pa di 3 biaha na Lions Dive & Beach Resort. Tabata akinan ku WFM Ailén Mena a logra mantené su korona komo kampion di Kòrsou ku un skor perfekto di 5 punto for di 5 wega. Ounke Ailén Mena a logra gana tur su partidonan, mester bisa ku no tabata algu fásil. Den di kuater buèlta su kontrinkante Rita Koopmanschap tabatin basta bentaha di material, pero debí na e posishon un poko kompliká pa evaluá Ailén Mena ta logra igualá e wega i despues hasta bai ku e viktoria. Pa e motibunan ya menshoná, Ailén Mena a keda skohe komo nominado pa deportista di luna Sèptèmber 2014.
- Ramiro Balentina (Beisbòl). Ramiro Balentina ta un pelotero miembro di e ekipo Sta Maria Pirates Chippie. Tabata den luna di sèptèmber, durante di e final di nos beisbòl dòbel A, ku Ramiro Balentina tabata klave pa su ekipo Sta Maria Pirates titulá kampion di e temporada aktual. Defensivamente Ramiro ta un kècher ku práktikamente no ta pèrmití niun koredó kontrali avansá na base demostrando un tremendo brasa. Na bate tambe Ramiro a sòru pa konektá e bala oportuno pa yuda den e ofensiva tambe di su ekipo kaminda nan ta logra e titulo máksimo komo kampion di Kòrsou. Ramiro a keda nombra komo MVP di e gran final di e kampionato di beisbòl dòbel A. Pa e motibunan ya menshoná, Ramiro Balentina a keda skohe komo nominado pa deportista di luna Sèptèmber 2014.
- Rashid Rosalina (Atletismo). Rashid Rosalina ta un atleta di 19 aña sumamente dedika na su deporte di atletismo i ta miembro di e ekipo di atletismo The Eagles. Tabata durante di e kareda di ‘RBC The Eagles Wechi Run’ ku a tuma lugá dia 07 di sèptèmber último ku e hóben atleta Rashid Rosalina ta logra e titulo di “overall winner”. Rashid a kompetí riba e distansha di 7 kilometer i a kore esaki ku basta fasilidat den un tempu di 20:53 minüt. Ta bon pa menshoná ku esaki tabata tambe e di 5 titulo grandi pa Rashid pa loke ta 2014. Pa e motibunan ya menshoná, Rashid Rosalina a keda skohe komo nominado pa deportista di luna Sèptèmber 2014.
Komishon ta gradisí e siguiente spònsernan ku ta yuda pa e premiashon aki por bira posibel: CHANGES PRO SPORT – RIO LOUNGE & SPORTS BAR- MCB – CSOF – SALAS SPORT SHOP – LILO SULVARAN – ALLSTAR EMBROIDERY – DIORCA NV – PELOTA – DE JONGH’S SPORTHUIS – FOTO STUDIO KORT – STRAK STRAK BARBERSHOP – FFK – SELIKOR – FUNDASHON NOBO – COCA COLA.
E anunsio i premiashon di e ganadó lo tuma lugá:
Fecha: Djasabra 25 Òktober 2014.
Ora: 18.00 – 19.00’or.
Sitio: Rio Lounge & Sports Bar, Chuchubiweg 10?Damacor.
Den un ambiente liber di humamentu i liber di alkohòl!


text:
Gradicimento y Invitacion
Pa medio di esaki famia kier a gradici tur esnan
cu na un manera of otro a duna nos sosten, consuelo y forsa
durante e tempo dificil cu e fayecimento y entiero
di nos defunto stima:
Carlos Alberto Rojer
Boso muestra di atencion ta di hopi aprecio y un gran sosten pa nos. Un danki na un y tur cu a manda carchi, krans, whatsapp, facebook messenger, email y a hasi yamada nan telefonico.
Un danki na gerencia, staff y personal di Aruba Airport Authority NV.
Boso muestra di atenshon tabata un gran consuelo pa nos.


text:
Derechi di Importashon
Derechi di Importashon ta un impuesto ku ta wòrdu imponé riba produktonan ku drenta i sali un pais. Por mira e tipo di impuesto aki komo un protekshon pa e merkado di e pais konserní, pero tambe un fuente di entrada pa e pais. Mayoria bia e impuesto aki tin un karakterístika polítiko.
Altura di e impuestoEditá
E altura di e derechi di importashon ta diferenshá pa produkto i por wòrdu influenshá pa e pais di orígen di e produkto. E derechi aki mayoria bia ta un porsentahe i ta wòrdu imponé riba balor di e produkto ku duana ta stipulá. E balor aki ta konsistí di e siguiente komponentenan:
- Balor di e produkto riba e faktura di e provedor
- Kostonan di transporte
- Kostonan di seguro
Duana tin un lista di tur produktonan ku por wòrdu importá i tur e produktonan aki ta haña un kódigo speshal. E kódigo aki ta wòrdu yamá TARIC code na Oropa, kual e promé kuater te seis numbernan ta mesun kos na tur pais Oropeo.
Kobransa di derechi di importashonEditá
E kobransa di e impuesto aki ta na enkargo di duana. E impuesto aki ta wòrdu imponé na mesun momentu ku e produkto drenta e pais i e importadó mester paga esaki promé ku tuma posishon di e produkto. Importadó den e kaso aki ta tantu un partikular òf un empresa. Duana no ta diferenshá un persona partikular for di un empresa. Derechi di importashon ku a wòrdu pagá kaba no ta wòrdu restituí. Duana ta transferí e plaka di impuesto aki pa e Ministerio di Finansa.
Efektonan di derechi di importashonEditá
Tin sigur tres efekto ku por konta kuné ora tin derechi di importashon den un pais:
- Inflashon: e impuesto aki ta pone ku produktonan ku ta drenta e pais ta bira mas karu, konsekuentemente konsumo ta baha
- Protekshon: derechi di importashon ta fungi tambe komo un tipo di protekshon pa e merkado lokal di e pais. E impuesto aki ta pone ku produktonan ku ta wòrdu trahá lokal su preis ta muchu mas abou ku e produktonan ku ta wòrdu importá. Mester bisa si ku esaki no ta tur bia e kaso.
- Fiskal: e efekto fiskal ta referí mas bien na e plaka ku ta drenta kaha di gobièrnu.
Linknan eksternoEditá
Sitio ofisial di e servisio di gobièrnu di Kòrsou enkargá ku kobransa di Derechi di Importashon


text:
CARTAGENA – Un Hulandes di 54 aña naci na Heino a wordo mata diasabra cu a pasa pa pirata nan na Colombia. Segun polis lokaal, 6 homber a purba di horta su zeilboot cerca di Islanan Rosario, un archipielago Caribeño dilanti e costa di Cartagena. E casa di e señora mes tabata den banjo ora cu tur cos tabata pasando, y niun daño no a yega na dje. Segun reportero di e corant El Tiempo na Colombia, e señora a haya un golpi na cabes fatal. E pirata nan a horta 60 euro di e pareha, pero a laga tur obheto nan valioso atras riba e boto di 10 meter. E homber despues a yama polis Colombiano ora a descubri locual a pasa.
UPDATE:
Polis nan Colombiano ta investigando e caso aki paso ta notable cu e storia di e meneer no ta klop mucho bon. E ta bisa polis cu e tabata riba WC ora cu e “pirata” nan a subi abordo y knock e out, y e no ta corda mas, pero solamente di lanta y a haya su casa morto. Ta remarcable cu tabata tin joyas, camara, y cosnan mas valioso cu nan no a bay cune pero solamente 60 euro. Y cu tambe e region caminda cu e boto tabata, no ta uno conoci pa pirateria. Na prome instante e homber a duna informacion fout, bisando nan tabata otro caminda mientras cu no tabata asina. E pareha ta conoci di “vaar” rond den nan boto fe 2014, y nan a sali fe Antillas pa asina bai Colombia. Investigacion ta andando y sperando cu lo tin mas informacion pa pone claridad riba e situation aki.


text:
KRALENDIJK – Hopi aktividat entre otro relashoná ku selebrashon ‘Dia di Rincon’ a inisiá na ‘Rancho Don Pedro’.
Francisco ‘Bubuchi’ Janga a konta Radio Live 99.9 FM ku e sitio yamá ‘Rancho Don Pedro’, tabata un sitio hopi importante pa aktividat sosial. “Diferente aktividat a tuma lugá na e sitio i despues debí na espasio di e lugá, a muda e aktividatnan pa otro sitio,” Bubuchi a konta. El a sigui bisa kon su tata ‘Broertje’ Janga, kende a bai nos dilanti, a kont’é kon a yega na nòmber di e sitio. “Un amigu di mi tata defuntu, un boneriano, a bai establesé den eksterior. Despues di hopi aña el a regresá Boneiru i a pone tur maleta i bulto manera nan ta bisa na e sitio. Nòmber di e persona tabata ‘Don Pedro’. E maleta di paña nan a keda hopi tempu na e sitio. Di e manera aki a bin ku e idea pa duna e sitio e nòmber di e persona, ‘Rancho Don Pedro’. E palabra Rancho kisas tin di aber ku ‘Don Pedro’ tabata rancha na e sitio, loke ta nifiká e ta pasadia na e sitio.
Diferente tipo di aktividat a keda organisá na ‘Rancho Don Pedro’. Hopi rekuerdo bunita a keda relashoná ku e ‘Rancho’,” Bubuchi a konta.


text:
KRALENDIJK–E ekipo di futbòl di Nort Saliña ku ta S.V. Estrellas, djadumingu anochi den Stadion di Playa, ta gana di Arriba Perú ku skor di 2-1 i asina tambe eliminá e peruanonan di Kopa FFB, despues di tabata tras 1-0 den e partido.
Un bon públiko ku a haña kaminda bèk pa futbòl a presensiá e partido.
Un total di 726 fanátiko a paga pa mira e partido, di kua 562 adulto, 124 mucha i 50 fanátiko riba 60 aña. Esaki sin konta esnan ku no ta paga pa mira futbòl i tampoko esnan riba muraya ku tambe tabata bastante ayera nochi.
Pa loke ta e partido, tabata Arriba Perú ku ta bai dilanti 1-0 den e partido, esaki ku gol di Esteban Berdugu na di 36 minüt di e partido.
Na di 41 minüt Beek Venlo Charles ta anotá pa Estrellas empatá e partido 1-1, skor tambe ku e partido a parti na dos kuné pa sosiegu.
Di dos mitar di e partido tabata Mayron Serberie na di 52 minüt di e partido ta hasi e partido 2-1, anotando tambe e gol di viktoria ya ku despues di esaki e partido no a konosé mas gol no opstante e diferente oportunidatnan ku a presentá. E ekiponan despues di esaki a sigui poné preshon buskando mas gol pero no ta logra. E partido ta finalisá den viktoria pa S.V. Estrellas di Nort Saliña ku ta pasa pa e siguiente buèlta di ganadornan, miéntras ku Arriba Perú hungando un tremendo partido ta keda eliminá di e torneo Kopa FFB selebrando su 60 aniversario.
Riba potrètnan e rèfrinan ku a dirigí e partido, e ekiponan i outornan di e golnan di e partido djadumingu último.


text:
Notisia riba peloteronan profeshonal:
- Segun informashonnan, e ekipo di Texas Rangers ta risibiendo masha hopi yamada di otro ekiponan riba disponibilidat di Jurickson Profar
- Juremi Profar a keda nombra komo hungado di luna di liga menor pa e ekipo di Texas Rangers. Profar di 20 aña a logra un promedio di .349 ku 7 doblete, 2 tripel, 3 honron i 15 kareda empuha den 22 partido den e luna tras di lomba ku e ekipo di High Desert Mavericks den klase A
- Alexander ‘Zander’ Wiel a keda nombra komo hungado di siman di Midwest League den liga menor. Den seis partido siman pasa Zander a logra un promedio di .458, ku 4 doblete, 5 honron, 12 kareda empuha i 7 kareda anota
- Juan Carlos Sulbaran di e ekipo di Springfield Cardinals a keda nombra komo picher di siman di Texas League den liga menor. Sulbaran tabata dominante den su uniko salida siman pasa yudando su ekipo ku un blankeo. Akinan Juan Carlos a picha 6 ining i 2 tersio, permitiendo solamente 2 hit i 2 base por bola mientras ku e la poncha 5 batido.


text:
ORANJESTAD, Aruba –29 augustus 2020. Riba diabierna dia 21 di augustus 2020 Guarda Costa a intercepta un boto cu hende y animal ilegal abordo.
Veterinaire dienst mesora a wordo informa manera ley ta stipula. Abordo di e boto a ser encontra bou di condicionnan hopi critico, un gay di pelea y 20 parha famia di papagaai. Algun animal a ser encontra morto caba, otronan a fayece despues di jegada y e resto no a keda otro opcion pa pone nan drumi via euthanasia pa asina nan ser alivia di nan situacion critico y penoso.
Veterinaire Dienst un biaha mas kier enfatisa cu importacion di bestia ilegal ta trece risico pa introduccion di zoonosis y/of otro malesa infeccioso na nos isla cu por causa peliger na nos fauna y nos hendenan.
Un mensahe ta bay pa comunidad, sea alerta y no bay tras di negoshi/importacion den bestia exotico pasobra e persona cu wordo atrapa lo wordo persigui penalmente.
Veterinaire Dienst ta pidi tur hende pa tene mas respet y comprencion pa bestianan exotico y no laga nan wordo saca ilegalmente for di nan habitat natural cu e consequencia cu nan lo extingui.


text:
Minister di Finansa ta informa: E deficit di awor ta e resultado di un pandemia y no ta mescos cu e deficit traha den añanan di bonansa cu a hiba na supervision financiero di Aruba
Minister di Finansa ta informa:
E deficit di awor ta e resultado di un pandemia y no ta mescos cu e deficit traha den añanan di bonansa cu a hiba na supervision financiero di Aruba
Aruba ta recuperando di e efecto financiero y economico devastador di un pandemia nunca antes bisto, na unda un tercera parti di nos economia a bay perdi. E perdida di entrada a trece cune deficitnan grandi pa nos Pais di 764 miyon na 2020, 534 miyon na 2021 y 226 miyon na 2022. Si no tabata pa e pandemia, awe Aruba lo a conoce surplus, ya cu na aña 2019 caba Aruba a conoce un surplus chikito di 4 miyon florin. Pero asina mes den e debate publico oponente politico kier crea e percepcion cu ta mal maneho financiero ta locual a produci e deficitnan grandi aki pa Aruba. Sigur den tur e discusion cu ta surgi ultimamente basa riba conseho di CAFT ta bon pa mustra e diferencia, ya cu e deficit di awor ta e resultado di un pandemia y no ta mescos cu e deficit traha den añanan di bonansa cu a hiba na supervision financiero di Aruba.
Añanan di bonansa cu deficit nunca antes bisto
Ora tira bista riba e añanan di bonansa cu Aruba tabata conta cu entrada di dos pilar economico, turismo y refineria, nos por mira con un Gobierno di AVP a hiba un maneho financiero expansivo cu a produci deficitnan nunca antes bisto na Aruba. Asina mes cu placa di BBO di Valero y placa di garantia di Plant NV den caha di gobierno, e Gabinete di Mike Eman a produci deficitnan nunca antes bisto den historia di Aruba, di 141 miyon na 2010, 306 miyon na 2011, 375 miyon na 2012, 344 miyon na 2013 y un suma record di 448 miyon florin na 2014.
Deficit debi na mal maneho financiero di Gabinete Eman
Asina mes cu Aruba tabata tin placa den caha y economia tabata lora, Gabinete Eman a scoge pa traha deficitnan grandi cu a hiba na prestamonan grandi y hunto cune a redobla e debe di Aruba den apenas 4 aña di gobernacion. Ta e abuso y mal maneho financiero practica aki pa Gabinete Mike Eman ta locual a hiba na un supervision financiero di Hulanda riba Aruba na aña 2015. E mal maneho financiero aki ta locual a debilita Aruba su finansa publico grandemente y a laga Aruba hopi vulnerabel.
Awor ta pandemia a produci deficit pa Aruba
Compara cu e tempo di bonansa, e deficit cu nos por mira awor di 764 miyon na 2020, 534 miyon na 2021 y 226 miyon na 2022, no ta resultado di mal maneho financiero. Ta un pandemia nunca antes bisto na mundo ta locual awor a produci e deficitnan aki pa Aruba. Si no tabata pa e pandemia, awe Aruba sigur lo a conta cu surplus ya cu na aña 2019 caba Gabinete Wever-Croes a mustra e diferencia den maneho financiero logrando un surplus chikito di 4 miyon, despues cu den 12 aña Aruba a conoce deficitnan nunca antes bisto. E diferencia ta bisto, Mike a abusa financieramente di Aruba creando deficit nunca antes bisto, y Gabinete Wever Croes ta traha pa reduci e defict produci pa un pandemia pa asina Aruba por conoce stabilidad financiero.


text:
PROMÉ MINISTER GILMAR PISAS A REUNÍ KU TIM DI MANEHO DI CRU
Willemstad – Promé Minister Gilmar Pisas, huntu ku Minister di Enseñansa, Siensia, Kultura i Deporte Sithree van Heydoorn i Minister di Desaroyo Sosial, Labor i Bienestar Ruthmilda Larmonie-Cecilia, a reuní ku e Tim di Maneho di CRU resientemente.
E Tim di Maneho di CRU tabata konsistí di srs. Michael Doran (CRU Operations Coordinator), Gershwin Mutueel (CRU Civil Coordinator), Aubert Wiels (CRU Mechanical Coordinator) i Benjamino Goeloe (CRU HR Manager). E Tim tabata kompañá pa sr. Patrick Newton (Direktor RdK).
Durantedi e reunion e Tim di Maneho di CRU a duna un presentashon na e ministernan den kual a duna un splikashon amplio riba e proseso di registrashon pa por garantisá ku mas yu di Kòrsou ta na trabou. Pronto lo bolbe habri nos industria petrolero i a kuminsá registrá i prepará esnan ku por traha e tipo di fishinan ku ta bai tin mester den nos Refineria.
A splika ku banda ku por a registrá na Man-Camp na Refineria por a registrá tambe via di un Bùs di registrashon ku a bishitá diferente bario na Kòrsou.
E proseso ta konta ku 4 fase:
- Inventario di profeshonalnan ku ta disponibel (den e áreanan di trabou identifiká);
- Evaluá kiko tin na kantidat i kapasidat (ta traha aserkamento pa inkorporá den trabou);
- Prepará trahadonan via Vocational School (prepará pa re-sertifiká i entrená);
- Duna empleo via di Kontratistanan lokal (personanan di fishi ta keda empleá pa Kontratistanan).
Pues ta re-entrená trahadonan pa hasi multiple fishi i tambe prepará i enkurashá hóbennan di skol pa fishi entre otro.
Tin 9 área di trabou kardinal (Mechanical, Civic, Operations, Geneal, Electrical, Cooling, Transport & Heavy EQ, ICT, i Instrumentations) i bou di esakinan tin un total di mas ku 96 fishi disponibel.
A kolektá informashon di masomenos 3132 di esnan ku a apliká i despues di revishon a sobra 2761. Di esakinan 12 % ta trata di e ser femenino i 88% di e ser maskulino.
E ministernan a keda impreshoná ku e presentashon i tabata kontentu di mira kon positivo tur kos ta kanando.
Promé Minister sr. Pisas a gradisí e Tim di CRU pa tur informashon ku a keda kompartí ku e ministernan.


text:
“Hala serka pa tende, O nashonnan; i skucha, O pueblonan! Laga tera i tur loke e ta kontené tende, i mundu i tur loke e ta produsí. Pasobra SEÑOR Su indignashon ta kontra tur e nashonnan, i Su furia ta kontra tur nan ehérsitonan. El a destruí nan kompletamente, El a entregá nan pa matansa.“
Isaías 34.1-2
E mundu tambe mester bin serka Señor awe, paso ta manera e mundu di e époka di e profeta Isaías, yen di inhustisia i maldat. Dios ta bisa ku e nashonnan ta kondená kaba pa tantu morto i enfermedatnan ku nan ta praktiká. Nan ta plama konfushon entre e ser humano, moví pa nan propio interes, sin ningun interes pa agradá Dios.


text:
“Nan tabata preferá haña gloria serka hende i no gloria serka Dios.”
Huan 12:43
Tin hopi persona ku no ta proklama e nòmber di Hesus pa miedu ku otronan ta haña sa ku e ta kere den dj’E. Nan tin miedu di bisa ku nan ta kere òf sigui Hesus, pa motibu ku nan por wòrdu huzgá dor di otronan. Meskos tabata pasa tambe den pasado. Esaki ta mustra ku e persona ta skohe pa e gloria di mundu i no a e gloria di Dios. E ser humano ta asina pega na e kosnan di mundu, ku nan no ke pèrdè e konsiderashon di esaki.
Hopi no ke deklará ku Hesus ta e Señor di nan bida, paso nan sa ku si nan aseptá i deklará esaki, nan lo wòrdu rechasá pa mundu. Esun ku aseptá Hesus i proklamá Su nòmber publikamente semper lo disfruta di e gloria di Dios. E gloria di mundu ta pasahero, pero e gloria di Dios ta eterno. Su Spiritu Santu ta duna nos e aksesibilidat pa nos pasa un bida eterno den e Gloria di Dios.
¿Kua gloria abo ta skohe? ¿Esun di Dios òf di mundu?
Djarason awor partisipá na e Skol di Fe inteligente. Reunion presensial: 7:30am – 10:00am – 3:00pm – 5:00pm.
Live via youtube: 7:00pm, manda un WhatsApp pa nos number di telefòn ku bo por haña riba nos medionan sosial òf aki riba nos sitio wep.
Pa mas info Whatsapp +59996873458.


text:
ORANJESTAD – E ultimo carta di e colegio di supervision financiero pa Aruba CAFt, ta indica cu e chens pa gobierno di Aruba haya un aanwijzing awor, a bira hopi mas grandi diabierna. E colegio den su carta di diabierna ultimo di 10 di juni 2022 di 9 pagina manda pa gobierno y publica mesora tambe e mesun dia, ta rechasa y bari e ultimo splicacion di gobierno riba e ultimo reaccion di e colegio pa e presupuesto 2022 for di mesa. Y si tene na cuenta cu den e reaccion di gobierno riba e prome conseho di CAFt, e la mustra cu e (esta gobierno) a haci tur loke e por a haci y simplemente no por y no lo haci mas. Y cu e pensamento ey, lesando e carta nobo di CAFt, no por pensa otro cu gobierno y CAFt ta para liña recta contra otro, cu consecuencia cu esaki por conduci den un instruccion (aanwijzing) sigur. Pregunta ta, si e bishita aki dos siman di e secretario di estado van Huffelen, por cambia e situacion.
CAFt TA RABIA
CAFt ta di opinion cu den e reaccion ultimo cu gobierno a manda pe, nan (esta gobierno:red) a cumpli cu apenas 1 ( di total 13 recomendacionan) y cu no ta duna suficiente atencion pa e otro 12 nan. “A base di e ariba menciona, CAFt ta conclui cu Aruba ta cumpli insuficiente cu e normanan di articulo 14 di e LAFt y e protocol. CAFt na final di e carta ta pidi gobierno atrobe pa dentro di 14 dia, mas tarda 24 di juni 2024, contesta con e ta bay aplica e 12 consehonan (cu falta) cu e la haya di e colegio, den e presupuesto 2022, y ta spera cu tur wordo procesa e biaha aki si.
MENASA DI AANWIJZING TA MAS CERCA AWOR
“Si segun pensamento di CAFTt, despues di dia 24 di juni proximo (gobierno) keda cu un presupeusto cu no ta cumpli completamente of parcialmente na e normanan di LAFt y e protocol, CAFt ta haye obliga di raporta esaki na RMR” e colegio ta menasa. Nan ta bisa tambe cu ‘e conseho pa RMR, conforme articulo 12 inciso 2, por bay acompaña pa un conseho motiva pa e otorgamento di un instruccion (aanwijzing). For di experiencia, por bisa cu e aanwijzing aki por inclui un mandato, via gobernador di Aruba, pa implementa tur 13 conseho, sin kita sin pone, cu tur consecuencia cu por tin. Lesa e reaccion di CAFt AKI.
ORANJESTAD – Diasabra ultimo Aeropuerto Reina Beatrix a celebra e hecho cu e aeroliña Colombiano Wingo a inaugural su ruta nobo Medellin pa Aruba. Esaki lo ta dos buelo semanal entre e dos destinacionan riba diaranson y diasabra. Manera custumber, tabatin e celebracion necesario cu bandera di ambos pais, desplega pa e pilotonan for di e cockpit, y despues e acostumbrado ceremonia na aeropuerto.
SCHIPHOL – Mescos cu a sosode un aña pasa, KLM a anuncia e siman aki cu ta aumenta e frecuencia pa islanan ABC cu mas di 20%. Asina e portal di aviacion luchtvaarnieuws.nl ta raporta. Pa Corsou, KLM ta bula 10 biaha pa siman, cu 2 buelo pa dia durante e periodo di pasco. Pa buelonan pa Aruba, den combinacion cu Bonaire, KLM lo usa nan avion di mas grandi, e boeing 777-300ER cu capacidad di 408 diario. Aña pasa tambe tabatin un tipo di anuncio asina aunke e biaha aki a haci esaki aun mas grandi.
ORANJESTAD - Den presencia di algun miembro di parlamento, Minister di Turismo, Hunta di Supervision di A.T.A., CEO di A.T.A., CEO di APA, CEO di AHATA, ekipo di A.T.A. y socionan di industria crucero, a efectua otro edicion di ‘Cruise Symposium’ riba Dia Mundial di Turismo den ballroom di Aruba Marriott Resort & Stellaris Casino. Touch of Steel a ricibi tur participante cu musica di steelpan. Minister Oduber, CEO di A.T.A. y CEO di APA a hiba palabra na esan presente, sigui pa un presentacion di ‘Aquila Center for Cruise Excellence’, un socio di A.T.A. den e industria crucero.
ORANJESTAD - Aruba Trade and Industry Association (ATIA), hunto cu algun otro gremio commercial, a pidi un reunion cu Minister di Finansa y Cultura y Directora di DIMP pa haya mas informacion y aclaracion riba e tema di BBO y e futuro pasonan pa cu e reforma fiscal. Directora di DIMP a contesta cu despues di ricibi mandato di gobierno tocante e reforma lo por yama un reunion pa asina duna mas informacion.
ORANJESTAD - Como parti di e Celebracion di dia Mundial di Turismo awe e varios partnernan den e industria aki tin un conferencia pa socionan local di e industria. A la ves esaki ta e apertura oficial di e conferencia Aruba Meets Europe cu ta conta cu participación di e socionan internacional. Tambe tin presente studiantenan di Unidad di Hospitalidad y Turismo di EPI y Facultad di Turismo di Universidad di Aruba. Tur esaki a inicia for di 8’or di mainta y ta sigui henter mainta na Aruba Marriott Resort.
ORANJESTAD – E gremio comercial Aruba Trade and Industry Association (ATIA) a raporta diaranson cu nan tuma nota siman pasa cu sindicatonan a vocifera nan disgusto ariba e proceso encuanto e “Congreso Nacional riba ley laboral”. Como gremio commercial, ATIA a sugeri, pa sigui cu e presentacionnan di e experto ariba e recomendacionnan di e reforma laboral (E1) y tambe seguridad social (E4), di e “Landspakket”. Alaves tambe bin na un fecha nobo, hunto cu e sindicatonan, unda si lo por dialoga pa yega na un solucion correcto pa nos isla.


text:
ORANJESTAD - Bao di e slogan ‘Ban Nabega Hunto’ (Let’s sail together), Aruba Regatta ta trece deporte, hende y naturalesa hunto pa prome biaha despues di un pausa di tres aña. The Aruba International Regatta lo tuma lugar dia 19, 20, y 21 di Augustus 2022. E fundacion su vision ta pa crea un plataforma cu ta conecta hende cu experiencianan tremendo di water sport, y regatta ta enfoca riba e comunidad di nabegadornan hoben, cu meta pa expande e siguiente generacion di nabegadornan riba nos isla.
The Regatta ta haya cu deporte ta hunga un rol hopi grandi den sigura un futuro sostenibel pa nos generacion actual y esnan cu ta bini. Conexion cu naturalesa ta loke ta yuda nos ta mas consciente di nos relacion cu e universo. Ora nos siña nabega, nos ta desaroya un respeto y deseo pa cuida nos lama, como embahadornan di e bunita mundo rond di nos.
CALENDER DI EVENTONAN
E opening event di Aruba International Regatta lo ta riba diabierna 19 di Augustus, na Universidad di Aruba hunto cu FPNA combersando riba e marine park. Caredanan ta planea pa diasabra 20 di Augustus y diadomingo 21 di Augustus, 2022.
LOCALIDADNAN
Dos dia emocionante di nabegacion y diversion ta planifica na tres localidad: Surfside Beach, Fisherman’s Huts anto e beach pabao di West Deck, cu lo host e siguinte caredanan:
1. Optimist Beginner, 2. Optimist Advanced, 3. SailQube, 4. F11, 5. Miniatuur Criollo, 6. Miniatuur Open 7. Sunfish, 8. Beachcat, 9. Windsurf Beginner, 10. Windsurf Advanced, 11. Kite Beginner, 12. Kite Advanced, 13. Yachts Open, 14. Yachts Pro, anto e cantidad di yatenan final lo wordo revela na comienso di e Regatta. Tur boto lo haci nan careda na Oranjestad su waterfront cual ta premira di bira algo spectacular.
REGISTRACION
Tur capitan, crew, boluntario, sponsor, clubs, y cualkier persona interesa den Aruba International Regatta por registra riba e portal y haya tur informacion necesario via www.aruba-regatta.org, of email [email protected]
TROFEO ERNEST ‘ERNIE’ KERVEL - SUNFISH CLASS
Regatta ta orguyoso di por anuncia introduccion di trofeo EK pa sunfish class na honor di e homber cu a crea e base pa e deporte aki na Aruba, specialmente den sunfish class. E ganado di sunfish class lo ricibi e trofeo EK pa want’e te cu otro aña pa e siguiente Regatta. Ernie tabata presidente di ISCA entre 1983 pa 1984, un miembro di hopi tempo na ISCA World Council, y tambe un Lifetime Member di e Class, den honor di su liderazgo grandi. Kervel a maneha Sunfish Club Aruba, Aruba’s National Sunfish Class Association, pa hopi aña. Sunfish Club Aruba a host e Sunfish World Championship tres biaha: na 1974, 1980 y 1987.
Ricibiendo e titulo di Sunfish Club Aruba Member of Honor, Ernie tabata e motor tras di e organisacion di e eventonan di clase mundial aki. Mas cu 100 sunfish sailors for di varios parti di mundo a bishita Aruba cada bes.
Un di e caredanan lo wordo dedica na Capitan Mario Maduro, kende tabata na cabes di Mi Dushi pa hopi aña. El a fayece inesperadamente na Maart 2020, despues di a sirbi industria turistico y comunidad di nabegacion na Aruba cu hopi pasion pa henter su bida.
Limited Addition DAKINE surf hats cu logo di Regatta ta obtenibel, reserva esun di bo trempan.
Pa instruccionnan pa nabegacion y registracion: aruba-regatta.org of email riba [email protected]
ALEMANIA – E windsurfer internacional di Aruba Sarah Quita Offringa a gana su di 20 titulo mundial general di Windsurfing, y e di dos di ola esta e Wave World Champion 2022. For di Alemania, e la manda un mensahe awe dialuna pa Aruba, informando di su logro. Mientrastanto riba su pagina di Facebook e la post e video ora cu himno di Aruba ta tocando y e para riba e podium como e numero uno cu su trofeo. Un otro logro pa e grandi di Aruba. Na 2021, NoticiaCla a saca Sarah Quita como e persona di aña indiscutiblemente. Pabien Sarah Quita!
ASUNCION – Despues cu den fin di siman e landado di Aruba Mikel Schreuders a logra gana e prome medaya di Oro pa Aruba den Weganan Suramericano, awe nochi e ta landa su parti final cu chens pa mas medaya. Awe mainta e la landa 200meter liber y a logra finalisa como number 2 cu e tempo di 1.55.29. E resultado aki ta dune derecho pa landa e final awe nochi den lane # 7. Fuera d e landamento liber, Mike Schreuders a landa mariposa tambe y logra clasifica. Ey tambe e ta logra clasifica pa landa awe nochi.
SEROE COLORADO – E conocido landador Arubiano Deaxo Croes a logra complete su hazaña ‘Punta pa Punta’, landando di Arashi pa Baby Beach, como preparacion pa su hazaña final, “Crossing for Prevention” cu ta landando entre Bonaire y Corsou otro luna. Na su yegada, manera e potret principal ta mustra, e mama di Deaxo, e conocida Tita Iglesias, a brasa su yiu, kitand asina un preocupacion menos pa e mama. E mama a opta pa sigui su yiu for di riba laman, pasobra riba boto, lo tabata mucho nervioso. Deaxo a cuminsa landa awe marduga pa 2:32am y despues di landa algo mas cu 13 ora, e la yega Baby Beach sano y salvo. E distancia cu e la cubri oficialmente registra tabata 38.1 km. Manera por a spera, e no a haci esaki su so, pero tabatin un team di persona rond di dje riba henter e ruta, cu a compañe. Keda pendiente pa un relato completo di e hazaña aki. Dia 19 di November 2022 e hazaña oficial mes ta cuminsa ora cu e purba landa di Bonaire pa Corsou. Potretnan ta cortesia di Michaal Salazar y Crossing for Prevention.
ORANJESTAD – Deaxo Croes, atleta Arubiano cu ta pronto lo realisa e hazaña di Crossing for Prevention, tin un antesala prepara pa e siman aki cu yama Punta pa Punta. Diasabra awo, 1 di october, e ta landa for di Arashi pa Baby Beach. Deaxo ta entrenando hopi duro y ta totalmente enfoca pa completa e trayecto di mas o menos 34 kilometer stret.
HAMILTON – E evento Deportivo Caribense, CARIFTA Triathlon, Aquathlon and Mixed Team Relay a keda programa awor pa tuma lugar na luna di November di e aña aki despues cu mester a cancela esaki pa pasada di horcan Fiona. E fechanan nobo ta November 12-13 segun oficialnan a bisa dialuna. E evento ta conta cu mas di 100 atleta hoben di entre otro Aruba, Antigua and Barbuda, Bahamas, Barbados, Grenada, Jamaica, Trinidad and Tobago, y Puerto Rico.
ORANJESTAD - Aruba Aloe y Botica di Servicio ta bini hunto pa e di 5 aña di nan Diabetes Run & Walk riba diadomingo, 13 di November 2022 y pa encurasha e comunidad pa bin participa den e evento, nan ta haciendo un Early Bird Special te cu 30 di September 2022. Subway tambe ta participa den e Early Bird Special como main sponsor di e kids run.